title: अन-नबा

text: सूरा अन-नबा (इंग्लिश: An-Naba) इस्लाम के पवित्र ग्रन्थ कुरआन का 78 वां सूरा (अध्याय) है। इसमें 40 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अन-नबाऔर प्रसिद्ध किंग फ़हद प्रेस के अनुवाद में सूरा अन्-नबा नाम दिया गया है।


title: अन-नबा

text: नाम दूसरी आयत के वाक्यांश “उस बड़ी ख़बर (अन-नबा) के बारे में" के शब्द 'अन-नबा' को इसका नाम दिया गया है और यह केवल नाम ही नहीं है, बल्कि विषय वस्तु की दृष्टि से इस सूरा की वार्ताओं का शीर्षक भी है, क्योंकि 'नबा' ( ख़बर ) से अभिप्रेत क़ियामत और आख़िरत (प्रलय और परलोक) की ख़बर है और सूरा में सारी वार्ता इसी पर की गई है। =अवतरणकाल=


title: अन-नबा

text: मक्की सूरा अर्थात पैग़म्बर मुहम्मद के मदीना के निवास के समय हिजरत से पहले अवतरित हुई।


title: अन-नबा

text: सूरा 75 (क़ियामा) से सूरा 79 (नाज़िआत) तक सभी सूरतों की विषय-वस्तु मिलती-जुलती है और ये सब मक्का मुअज़्ज़मा के प्रारम्भिक काल की अवतरित मालूम होती हैं।


title: अन-नबा

text: =विषय और वार्ता= इस्लाम के विद्वान मौलाना सैयद अबुल आला मौदूदी लिखते हैं कि  इसका विषय है क़ियामत और आख़िरत की पुष्टि और उसको मानने या न मानने के परिणामों से लोगों को सावधान करना। मक्का मुअज़्ज़मा में जब पहले-पहल अल्लाह के रसूल (सल्ल.) ने इस्लाम के प्रचार का आरम्भ किया तो वह तीन चीज़ों पर आधारित था:


title: अन-नबा

text: (एकेश्वरवाद , हज़रत मुहम्मद (सल्ल.) की पैग़म्बरी और आख़िरत। इन तीनों चीज़ों में से पहली दो चीज़े भी, यद्यपि मक्कावालों को अत्यन्त अप्रिय (और अग्राह्य थीं, किन्तु फिर भी स्पष्ट कारणों से ये उन के लिए उतनी ज़्यादा उलझन का कारण न थीं, जितनी तीसरी बात थी। उसको जब उनके सामने पेश किया गया तो उन्होंने सबसे ज़्यादा उसी की हँसी उड़ाई। किन्तु इस्लाम की राह पर उनको लाने के लिए यह बिलकुल अवश्यम्भावी था कि आख़िरत की धारणा उनके मन में उतारी जाए, क्योंकि इस धारणा को स्वीकार किए बिना यह सम्भव ही न था कि सत्य और असत्य के मामले में उनके सोचने के ढंग में गंभीरता आ सकती। यही कारण है कि मक्का मुअज़्ज़मा के प्रारम्भिक काल की सूरतों में ज़्यादा ज़ोर आख़िरत की धारणा को दिलों में बिठाने पर दिया गया है। इस कालखण्ड की सूरतों में आख़िरत के विषय की इस पुनरावृत्ति का कारण भली-भाँति समझ लेने के पश्चात् अब इससूरा की वार्ताओं पर एक निगाह डाल लीजिए। इसमें सबसे पहले उन चर्चाओं और अटकलबाज़ियों की ओर संकेत किया गया है जो क़ियामत की ख़बर सुनकर मक्का की हर गली और बाज़ार और मक्कावालों की हर बैठक में हो रही थीं। इसके बाद इनकार करनेवालों से पूछा गया है कि क्या तुम्हें (धरती से लेकर आकाश तक का प्रकृति का कारख़ाना और उसमें पाई जाने वाली हिकमतें और सोद्देश्यता दिखाई नहीं देतीं? इसकी सारी चीजें क्या तुम्हें यही बता रही है कि जिस सर्वशक्तिमान ने इनको पैदा किया है उसकी शक्ति क़ियामत लाने और आख़िरत को अस्तित्व प्रदान करने में असमर्थ है? और इस पूरे कारखाने में जो पूर्ण श्रेणी की तत्त्वदर्शिता और बुद्धिमत्ता स्पष्टतः क्रियाशील है, क्या उसको देखते हुए तुम्हारी समझ में यह आता है कि इस कारख़ाने का एक - एक अंश और इसकी एक-एक क्रिया तो सोद्देश्य है , किन्तु ख़ुद पूरे-का-पूरा कारख़ाना निरुद्देश्य है? आख़िर इससे अधिक व्यर्थ और निस्सार बात क्या हो सकती है कि कारखाने में मनुष्य को पेशकार (foreman) के पद पर नियुक्त करके उसे यहाँ अत्यन्त विस्तृत अधिकार तो दे दिए जाएँ, किन्तु जब वह अपना कार्य पूरा करके यहाँ से विदा हो तो उसे यूँ ही छोड़ दिया जाए, न काम बनाने पर पेंशन और इनाम, न बिगाडने पर पूछ - गछ और दण्ड? यह प्रमाण देने के पश्चात् पूरे ज़ोर के साथ कहा गया है कि फैसले का दिन निश्चय ही अपने निश्चित समय पर आकर रहेगा। तुम्हारा इनकार इस घटना को घटित होने से नहीं रोक सकता। इसके बाद आयत 21 से 30 तक बताया गया है कि जो लोग हिसाब-किताब की आशा नहीं रखते और जिन्होंने हमारी आयतों को झुठला दिया है, उनकी एक-एक करतूत गिन-गिनकर हमारे यहाँ लिखी हुई है और उनकी ख़बर लेने के लिए नरक घात लगाए हुए तैयार है। फिर आयत 31 से 36 तक उन लोगों का उत्तम प्रतिदान वर्णित हुआ है जिन्होंने अपने आपको ज़िम्मेदार और उत्तरदायी समझकर संसार में अपना परलोक सुधारने की पहले ही चिन्ता कर ली है। अन्त में ईश्वरीय न्यायालय का चित्रण किया गया है कि वहाँ किसी के अड़कर बैठ जाने और अपने आश्रितों को क्षमादान दिलाकर मुक्त करने का क्या प्रश्न, वहां तो कोई बिना अनुमति के ज़बान तक न खोल सकेगा, और अनुमति भी इस शर्त के साथ मिलेगी कि जिसके हक़ में सिफ़ारिश की अनुमति हो, केवल उसी के लिए सिफ़ारिश करे और सिफ़ारिश में कोई अनुचित बात न कहे। तदधिक सिफ़ारिश की अनुमति केवल उनके हक़ में दी जाएगी जिन्होंने दुनिया में सत्य-वचन को माना और केवल गुनहगार हैं। ईश्वर के विद्रोही और सत्य से इनकार करनेवाले किसी सिफ़ारिश के पात्र न होंगे। फिर वार्ता का समापन इस चेतावनी पर किया गया है कि जिस दिन के आने की ख़बर दी जा रही है उसका आना सत्य है; उसे दूर न समझो; वह निकट ही आ लगा है ; (जो आज उसके इनकार पर तुला बैठा है , कल) वह पछता-पछताकर कहेगा कि क्या ही अच्छा होता कि मैं दुनिया में पैदा ही न होता। उस समय उसका यह एहसास उसी दुनिया के प्रति होगा, जिस पर आज वह लटटू हो रहा है। =सुरह "अन-नबा" का अनुवाद= बिस्मिल्ला हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अन-नबा

text: क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया।


title: अन-नबा

text: =इन्हें भी देखें= =सन्दर्भ= =बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें


title: अ-ब-स

text: सूरा अ- ब- स (इंग्लिश: Abasa) इस्लाम के पवित्र ग्रन्थ कुरआन का 80 वां सूरा (अध्याय) है। इसमें 22 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अ़- ब- स और प्रसिद्ध किंग फ़हद प्रेस के अनुवाद में सूरा अ़बस नाम दिया गया है।


title: अ-ब-स

text: नाम पहले ही शब्द “अ़- ब- स" (त्यौरी चढ़ाई) को इस सूरा का नाम दिया गया है।  =अवतरणकाल=


title: अ-ब-स


title: अ-ब-स

text: टीकाकारों और हदीस-शास्त्रियों ने एकमत होकर इस सूरा के अवतरण का कारण यह बताया है कि एक बार अल्लाह के रसूल (सल्ल.) की सभा में मक्का मुअज़्ज़मा के कुछ बड़े सरदार बैठे हुए थे और नबी (सल्ल.) उन्हें इस्लाम को स्वीकार करने पर तैयार करने की कोशिश कर रहे थे। इतने में इब्ने उम्मे मकतूम (रजि.) नामक एक नेत्रहीन व्यक्ति नबी (सल्ल.) की सेवा में उपस्थित हुए और उन्होंने आप (सल्ल.) से इस्लाम के सम्बन्ध में कुछ पूछना चाहा। नबी (सल्ल.) को उनका यह हस्तक्षेप अप्रिय लगा और आपने उनसे बेरुखी बरती। इसपर अल्लाह की ओर से यह सूरा अवतरित हुई। इस ऐतिहासिक घटना से इस सूरा का अवतरणकाल आसानी से निश्चित हो जाता है।


title: अ-ब-स

text: प्रथम यह कि यह बात सिद्ध है कि हज़रत इब्ने उम्मे मकतूम बिलकुल आरम्भिक काल के इस्लाम लानेवालों में से हैं। दूसरे यह कि हदीस के जिन उल्लेखों में यह घटना वर्णित हुई है उनमें से कुछ से मालूम होता है कि उस समय वे इस्लाम ला चुके थे और र कुछ उल्लेखों से ज़ाहिर होता है कि इस्लाम की ओर उन्मुख हो चुके थे और सत्य की खोज में नबी (सल्ल.) के पास आए थे। तीसरे यह कि नबी (सल्ल.) की मजलिस में जो लोग उस समय बैठे थे, विभिन्न उल्लेखों में उनके नाम भी ज़ाहिर किए गए हैं । इस सूची में हम उतबह, शैबह, अबू जल, उमैया बिन ख़लफ़ और उबई बिन ख़लफ़ जैसे इस्लाम के निकृष्ट बैरियों के नाम मिलते हैं। इससे मालूम होता है कि यह घटना उस समय घटित थी जब अल्लाह के रसूल (सल्ल.) के साथ इन लोगों का मेल-जोल अभी बाक़ी था और संघर्ष इतना भी नहीं बढ़ा था कि आपके यहाँ उनके आने-जाने और आपके साथ उनकी मुलाक़ातों का सिलसिला बन्द हो गया हो। ये सब बातें प्रमाणित करती हैं कि यह सूरा अत्यन्त आरम्भिक काल की अवतरित सूरतों में से है। =विषय और वार्ता= इस्लाम के विद्वान मौलाना सैयद अबुल आला मौदूदी लिखते हैं कि  देखने में इस सूरा में नबी (सल्ल.) पर रोष प्रकट किया गया है, किन्तु पूरी सूरा पर सामूहिक रूप से विचार करने पर मालूम होता है कि वास्तव में रोष कुरैश के काफ़िरों के उन सरदारों पर प्रकट किया गया है जो अपने अहंकार और हठधर्मी और सत्यता से लापरवाही के कारण अल्लाह के रसूल (सल्ल.) के सत्यप्रचार को उपेक्षापूर्वक रद्द कर रहे थे , और (जहाँ तक नबी (सल्ल.) का सम्बन्ध है , आपको केवल प्रचार का सही तरीक़ा बताया गया है। आपने नेत्रहीन से बेरुखी की और कुरैश के सरदारों की ओर उन्मुख होने की उस समय जो नीति अपनाई थी उस का प्रेरक सर्वथा शुचिता और निस्सवार्थता और सत्य के आह्वान को प्रचारित एवं प्रसारित करने का भाव था न कि बड़े लोगों का सम्मान और छोटे लोगों की उपेक्षा का विचार। लेकिन अल्लाह ने आपको समझाया कि इस्लामी आह्वान का सही तरीक़ा यह नहीं है, बल्कि इस आह्वान के दृष्टिकोण से आपके ध्यान देने के वास्तविक पात्र वे लोग हैं जिनमें सत्य को स्वीकार करने की तत्परता पाई जाती हो, और आप और आपके उच्च आह्वान की प्रतिष्ठा से यह बात गिरी हुई है कि आप उसे उन अहंकारी लोगों के समक्ष रखें जो अपनी बड़ाई के घमंड में यह समझते हों कि उनको आपकी नहीं बल्कि आपको उनकी ज़रूरत है। यह सूरा के आरम्भ से आयत 16 तक का विषय है। तदन्तर आयत 17 से प्रत्यक्षतः रोष का रुख़ उन काफ़िरों की ओर फिर जाता है जो अल्लाह के रसूल (सल्ल.) के आह्वान को रद्द कर रहे थे । =सुरह "अ ब स" का अनुवाद= बिस्मिल्ला हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अ-ब-स

text: क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया। =बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें=सन्दर्भ= =इन्हें भी देखें=


title: अल-बुरूज

text: सूरा अल-बुरूज (इंग्लिश: Al-Burooj) इस्लाम के पवित्र ग्रन्थ कुरआन का 85 वां सूरा (अध्याय) है। इसमें 22 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-बुरूज और प्रसिद्ध किंग फ़हद प्रेस के अनुवाद में सूरा अल्-बुरूज  नाम दिया गया है।


title: अल-बुरूज

text: अल-बुरूज नाम पहली ही आयत के शब्द “अल-बुरूज” (मज़बूत किलों ) को इसका नाम दिया गया है। =अवतरणकाल=


title: अल-बुरूज


title: अल-बुरूज

text: इसकी वार्ता स्वयं यह बता रही है कि यह सूरा मक्का मुअज़्ज़मा के उस कालखण्ड में अवतरीत हुई है जब अत्याचार और अनाचार प्रचण्ड रूप धारण कर चुका था और मक्का के काफ़िर (इन्कार करने वाले) मुसलमानों को कड़ी से कड़ी यातना देकर ईमान से फेर देने की कोशिश कर रहे थे।  =विषय और वार्ता= इस्लाम के विद्वान मौलाना सैयद अबुल आला मौदूदी लिखते हैं कि  इसका विषय काफ़िरों को अत्याचार और अनाचार के बुरे परिणाम से सावधान करना है , जो वे ईमानवालों के साथ कर रहे थे और ईमानवालों को यह सान्त्वना देना है कि यदि वे इन अत्याचारों के मुक़ाबले में जमे रहेंगे तो उनको इसका उत्तम प्रतिदान प्राप्त होगा और सर्वोच्च अल्लाह अत्याचारियों से बदला लेगा। इस सिलसिले में सबसे पहले असहाबुल - उख़दूद (गड़हेवालों) का किस्सा सुनाया गया है , जिन्होंने ईमान लानेवालों को आग से भरे गढ़ों में फेंक फेंककर जला दिया था। इस किस्से के रूप में कुछ बातें ईमानवालों और काफ़िरों के मन में बिठाई गईहै। एक, यह कि जिस तरह असहाबुल-उख़दूद (गढ़ेवाले) ईश्वर की फटकार और उसकी मार के भागी हुए, उसी तरह मक्का के सरदार भी उसके भागी बन रहे हैं। दूसरे, यह कि जिस तरह ईमान लाने वालों ने उस समय आग के गढ़ों में गिरकर प्राण दे देना स्वीकार कर लिया था और ईमान से फिरना स्वीकार नहीं किया था, उसी तर अब भी ईमान वालों को चाहिए कि प्रत्येक कठिन से कठिन यातना भुगत लें , किन्तु ईमान की राह से न हटें। तीसरे , यह कि जिस ईश्वर को मानने पर काफ़िर क्रुद्ध होते और ईमानवाले आग्रह करते है , वह ईश्वर सबपर प्रभावी है, अपने आप में स्वयं प्रशंसा का अधिकारी है और वह दोनों गिरोहों की दशा को देख रहा है। इसलिए यह बात निश्चित है कि (इसमें से हरेक अपने किए का बदला पाकर रहे।) फिर काफ़िरों को सावधान किया गया है कि ईश्वर की पकड़ बड़ी कड़ी है। अगर तुम अपने जत्थे की शक्ति के दम्भ में पड़े हो, तो तुमसे बड़े जत्थे फ़िरऔन और समूद के पास थे; उनकी सेनाओं का जो परिणाम हुआ है उससे शिक्षा ग्रहण करो। ईश्वरीय शक्ति तुम्हें इस तरह अपने घेरे में लिए हुए है कि उससे तुम निकल नहीं सकते और कुरआन, जिसके झुठलाने पर तुम तुले हुए हो, उसकी हर बात अटल है ; यह उस सुरक्षित पट्टिका (लौहे-महफूज ) में अंकित है , जिसका लिखा किसी के बदलने से नहीं बदल सकता। =सुरह "अल-बुरूज" का अनुवाद= बिस्मिल्ला हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अल-बुरूज


title: अल-मुतफ़्फ़िफ़ीन

text: सूरा अल-मुतफ़्फ़िफ़ीन (इंग्लिश: Al-Mutaffifin) इस्लाम के पवित्र ग्रन्थ कुरआन का 83 वां सूरा (अध्याय) है। इसमें 36 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-मुतफ़िफ़फ़ीन और प्रसिद्ध किंग फ़हद प्रेस के अनुवाद में सूरा अल्-मुतफ़्फ़िफ़ीन नाम दिया गया है।


title: अल-मुतफ़्फ़िफ़ीन

text: नाम पहली ही आयत “तबाही है डंडी मारनेवालों (अल - मुतफ़िफ़फ़ीन) के लिए" से उद्धृत है।  =अवतरणकाल=


title: अल-मुतफ़्फ़िफ़ीन


title: अल-मुतफ़्फ़िफ़ीन

text: इसकी वर्णन-शैली और वार्ताओं से साफ़ मालूम होता है कि यह मक्का मुअज़्ज़मा के आरम्भिक काल में अवतरित हुई है जब मक्कावालों के मन-मस्तिष्क में परलोक की धारणा बिठाने के लिए निरन्तर सूरतें अवतरित हो रही थीं, और इसका अवतरण उस समय हुआ जब मक्कावालों ने सड़कों पर, बाज़ारों में और सभाओं में मुसलमानों पर व्यंग्य करने और उनको अपमानित करने का सिलसिला आरम्भ कर दिया था, किन्तु अन्याय और अनाचार और मार-पीट का दौर अभी शुरू नहीं हुआ था। =विषय और वार्ता= इस्लाम के विद्वान मौलाना सैयद अबुल आला मौदूदी लिखते हैं कि  इसका विषय भी परलोक है। पहली 6 आयतों में उस सामान्य बेईमानी पर पकड़ की गई है जो कारोबारी लोगों में अधिकतर फैली हुई थी। समाज की अगणित खराबियों में से इस एक ख़राबी को, जिसकी बुराई से कोई इनकार नहीं कर सकता था, उदाहरणार्थ लेकर यह बताया गया है कि यह आख़िरत से असावधान रहने का अपरिहार्य परिणाम है। जब तक लोगों को यह एहसास न हो कि एक दिन ईश्वर के सामने पेश होना है और कौड़ी - कौड़ी का हिसाब देना है, उस समय तक यह सम्भव नहीं है कि वे अपने मालमों में पूर्णतः सत्यवादी हो सकें। इस तरह नैतिकता के साथ परलोक की धारणा का सम्बन्ध अत्यन्त प्रभावकारी और चित्ताकर्षक ढंग से स्पष्ट करने के पश्चात् आयत 7 से 17 तक बताया गया है कि दुष्कर्मी लोग परलोक में प्रचण्ड विनाश में ग्रस्त होंगे। फिर आयत 18 से 28 तक सत्कर्मी लोगों के उत्तम परिणाम का उल्लेख किया गया है। अन्त में ईमानवालों को सान्त्वना दी गई है और इसके साथ काफ़िरों को सावधान किया गया है कि आज जो लोग ईमानवालों का अपमान कर रहे हैं क़ियामत के दिन यही अपराधी लोग अपनी इस चाल का बहुत बुरा परिणाम देखेंगे और यही ईमान लानेवाले इन अपराधियों का बुरा परिणाम देखकर अपनी आँखें ठंडी करेंगे। =सुरह "अल-मुतफ़्फ़िफ़ीन" का अनुवाद= बिस्मिल्ला हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अल-मुतफ़्फ़िफ़ीन


title: अत-तारिक़

text: सूरा अत-तारिक़ (इंग्लिश: At-Tariq) इस्लाम के पवित्र ग्रन्थ कुरआन का 86 वां सूरा (अध्याय) है। इसमें 17 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अत-तारिक़ और प्रसिद्ध किंग फ़हद प्रेस के अनुवाद में सूरा अत्-तारिक़  नाम दिया गया है।


title: अत-तारिक़

text: नाम पहली ही आयत के शब्द “अत-तारिक़” (रात को प्रकट होनेवाला) को इसका नाम दिया गया है। =अवतरणकाल=


title: अत-तारिक़

text: मक्की सूरा अर्थात पैग़म्बर मुहम्मद के मदीना के निवास के समय हिजरत से पहले अवतरित हुई।


title: अत-तारिक़

text: इसकी वार्ता की वर्णन-शैली मक्का मुअज़्ज़मा की परारम्भिक सूरतों से मिलती जुलत है, किन्तु यह उस समय की अवतरित सूरा है जब मक्का के काफ़िर कुरआन और मुहम्मद (सल्ल.) के आह्वान को क्षति पहुँचाने के लिए हर तरह की चालें चल रहे थे। =विषय और वार्ता= इस्लाम के विद्वान मौलाना सैयद अबुल आला मौदूदी लिखते हैं कि  इसमें दो विषयों का उल्लेख किया गया है। एक , यह कि मनुष्य को मरने के पश्चात् ईश्वर के समक्ष उपस्थित होना है। दूसरे, यह कि कुरआन एक निर्णायक सूक्ति है जिसे काफ़िरों की कोई चाल और उपाय क्षति नहीं पहुंचा सकती। सबसे पहले आकाश के तारों को इस कपात की गवाही में सामने लाया गया है कि ब्रह्माण्ड की कोई भी चीज़ ऐसी नहीं है जो एक सत्ता की देख-रेख के बिना अपनी जगह स्थिर और शेष रह सकती हो। फिर मनुष्य को स्वयं उसकी अपनी ओर ध्यान दिलाया गया है कि किस तरह वीर्य की एक बून्द से उसे अस्तित्व में लाया गया और जीता-जागता मनुष्य बना दिया गया है और इसके बाद कहा गया है कि जो ईश्वर इस तरह उसे अस्तित्व में लाया है वह निश्चय ही उसको दोबारा पैदा करने की सामर्थ्य रखता है और यह दूसरी पैदइश इस उद्देश्य के लिए होगी कि मनुष्य के उन सभी रहस्यों की जाँच-पड़ताल की जाए जिनपर दुनिया में परदा पड़ा रह गया था। वार्ता की समाप्ति पर कहा गया है कि जिस तरह आसमान से बरिश का बरसना और ज़मीन से वृक्षों और फ़सलों का उगना कोई खेल नहीं, बल्कि एक गम्भीर कार्य है उसी तरह कुरआन में जिन तथ्यों का उल्लेख किया गया है, वे भी कोई हँसी - मज़ाक़ नहीं हैं, बल्कि सुदृढ़ और अटल बातें हैं। काफ़िर इस भ्रम में हैं कि उनकी चालें इस कुरआन के आह्वान को परास्त कर देंगी, किन्तु उन्हें ख़बर नहीं कि अल्लाह भी एक उपाय में लगा हुआ है और उसके उपाय के आगे काफ़िरों की चालें धरी- की- धरी रह जाएँगी। फिर एक वक्य में अल्लाहके रसूल (सल्ल.) को यह सांत्वना और निहित रूप से काफ़िरों को यह धमकी देकर बात समाप्त कर दी गई है कि आप तनिक धैर्य से काम लें और कुछ समय के लिए काफ़िरों को अपनी-सी कर लेने दें, अधिक विलम्ब न होगा कि उन्हें स्वयं मालूम हो जाएगा कि उनका परिणाम क्या होता। =सुरह "अत-तारिक़" का अनुवाद= बिस्मिल्ला हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अत-तारिक़


title: अल-आला

text: सूरा अल-आला (इंग्लिश: Al-Ala) इस्लाम के पवित्र ग्रन्थ कुरआन का 87 वां सूरा (अध्याय) है। इसमें 19 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-आला और प्रसिद्ध किंग फ़हद प्रेस के अनुवाद में सूरा अल्-आला  नाम दिया गया है।


title: अल-आला

text: नाम पहली ही आयत “अपने सर्वोच्च रब के नाम की तसबीह करो" के शब्द 'अल आला' (सर्वोच्च) को इस सूरा का नाम दिया गया है। =अवतरणकाल=


title: अल-आला


title: अल-आला

text: इसकी वार्ता से भी मालून होता है कि यह बिलकुल आरम्भिक काल की अवतरित सूरतों में से है और आयत नम्बर 6 के ये शब्द भी कि “हम तुम्हें पढ़वा देंगे, फिर तुम नहीं भूलेंगे "यह कहते हैं कि यह उस कालखण्ड में अवतरित हुई थी जब के रसूल (सल्ल.) को अभी वह्य (प्रकाशना) ग्रहण करने का अच्छी तरह अभ्यास नहीं हुआ था और वह्य के अवतरण के समय आपको आशंका होती थी कि कहीं मैं उसके शब्द भूल न जाऊँ। =विषय और वार्ता= इस्लाम के विद्वान मौलाना सैयद अबुल आला मौदूदी लिखते हैं कि  इस छोटी-सी सूरा के तीन विषय हैं: एकेश्वरवाद, नबी (सल्ल.) को निर्देश और परलोक। पहली ही आयत में एकेश्वरवाद की शिक्षा को इस एक वाक्य में समेट दिया गया है कि अल्लाह के नम की तस्बीह की जाए , अर्थात् उसको किसी ऐसे नाम से याद न किया जाए जो अपने में किसी प्रकार की कमी, दोष दुर्बलता या सृष्ट प्राणियों के समरूप होने का कोई पहलू रखता हो , क्योंकि दुनिया में जितनी भी विकृत धारणाएँ पैदा हुई हैं, उन सबके मूल में अल्लाह के सम्बन्ध में कोई - न - कोई ग़लत धारणा मौजूद है, जिसने पवित्र सत्ता के लिए किसी ग़लत नाम का रूप धारण किया है। अतः धारणा के विशुद्धीकरण के लिए सबसे पहली चीज़ यह है कि प्रतापवान अल्लाह को केवल उन अच्छे नामों ही से याद किया जाए जो उसके लिए अनुकूल और उचित है। इसके बाद तीन आयतों में बताया गया है कि तुम्हारा रब , जिसके नाम की तस्बीह का हुक्म दिया जा रहा है वह है जिसने जगत् की हर चीज़ को पैदा किया; उसका सन्तुलन स्थिर किया ; उसकी तक़दीर बनाई; उसे वह कार्य पूरा करने की राह बताई जिसके लिए वह पैदा की गई है। फिर दो आयतों में अल्लाह के रसूल (सल्ल.) को आदेश दिया गया है कि आप इस चिन्ता में न पड़े कि यह कुरआन शब्दशः आपको याद कैसे रहेगा । इसको आपकी स्मृति में सुरक्षित कर देना हमारा काम है और इसका सुरक्षित रहना आपके किसी व्यक्तिगत कौशल का परिणाम नहीं , बल्कि हमारी उदार कृपा का परिणाम है, अन्यथा हम चाहें तो इसे भूलवा दें । तदन्तर अल्लाह के रसूल (सल्ल.) से कहा गया है कि आपको हर व्यक्ति को सीधे मार्ग पर लाने का काम नहीं सौंपा गया है , बल्कि आपका काम बस सत्य को पहुँचा देना है और पहुँचाने का सीधा - सादा तरीक़ा यह है कि तुममें से जो उपदेश को सुनने और स्वीकार करने के लिए तैयार हो उसे उपदेश दिया जाए और जो इसके लिए तैयार न हो उसके पीछे न पड़ा जाए। अन्त में वार्ता इस बात पर समाप्त की गई है कि सफलता केवल उन लोगों के लिए है जो धारणा, नैतिकता और कर्मों की पवित्रता ग्रहण करे और अपने प्रभु का नाम याद करके नमाज़ पढ़े। लेकिन लोगों का हाल यह है कि उनहें सारी चिन्ता बस इस दुनिया की है, हालाँकि वास्तविक चिन्ता आख़िरत (परलोक) की होनी चाहिए। =सुरह "अल-आला" का अनुवाद= बिस्मिल्ला हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अल-आला


title: अल-ग़ाषियह

text: सूरा अल-ग़ाशियह (इंग्लिश: Al-Ghashiyah) इस्लाम के पवित्र ग्रन्थ कुरआन का 88 वां सूरा (अध्याय) है। इसमें 26 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-ग़ाशियह और प्रसिद्ध किंग फ़हद प्रेस के अनुवाद में सूरा अल्-ग़ाशिया  नाम दिया गया है।


title: अल-ग़ाषियह

text: अल-ग़ाशियह नाम पहली ही आयत के शब्द “अल-ग़ाशियह" (छा जाने वाली) को इस सूरा का नाम दिया गया है। =अवतरणकाल=


title: अल-ग़ाषियह


title: अल-ग़ाषियह

text: सूरा का पूरा विषय इस बात को प्रमाणित करता है कि यह भी प्रारम्भिक काल की अवतरित सूरतों में से है, किन्तु यह वह समय था जब नबी (सल्ल.) सामान्य रूप से प्रचार-प्रसार का काम शुरू कर चुके थे और मक्का के लोग साधारणतया सुन-सुनकर उसकी उपेक्षा किए जा रहे थे। =विषय और वार्ता= इस्लाम के विद्वान मौलाना सैयद अबुल आला मौदूदी लिखते हैं कि  इसमें सबसे पहले बेसुध पड़े हुए लोगों को चौकाने के लिए उनके सामने सहसा यह प्रश्न रखा गया है कि तुम्हें उस समय की भी कुछ ख़बर है जब सारे संसार पर छा जानवाली एक आपदा उतरेगी? तदन्तर तुरन्त ही यह विवरण प्रस्तुत करना शुरू कर दिया गया है कि उस समय समस्त मनुष्य दो गिरोहों मे विभक्त होकर दो विभिन्न परिणाम देखेंगे। एक वे जो नरक में जाएँगे। दूसरे, वे जो उच्च जन्नत में प्रवेश करेंगे। इस प्रकार लोगों को चौंकाने के पश्चात् पूर्णतया विषय बदल जाता है और प्रश्न किया जाता है कि ये लोग जो कुरआन के एकेश्वरवाद की शिक्षा और आख़िरत की सूचना को सुनकर नाक-भौं चढ़ा रहे हैं, अपने सामने की उन चीज़ों को नहीं देखते जो हर समय इनके सामने आती रहती हैं? अरब के मरुस्थल में जिन ऊँटों पर इनका सारा जीवन निर्भर करता है कभी ये लोग विचार नहीं करते कि ये कैसे ठीक उन्हीं विशिष्टताओं को लिए हुए बन गए जैसी विशिष्टताओं के जानवर की आवश्यकता इनके मरुस्थलीय जीवन के लिए थी। अपनी यात्राओं में जब ये चलते हैं तो इन्हें या तो आकाश दिखाई देता है या पहाड़ या धरती। इन्हीं तीन चीज़ों पर विचार करें। ऊपर यह आकाश कैसे छा गया? सामने ये पहाड़ कैसे खड़े हो गए? नीचे ये धरती कैसे बिछ गई? क्या यह सब कुछ किसी सर्वशक्तिमान, तत्त्वदर्शी रचनाकार की कारीगरी के बिना हो गया है? यदि ये मानते हैं कि एक स्रष्टा ने बड़ी तत्त्वदर्शीता और बड़ी सामर्थ्य के साध इन चीज़ों को बनाया है और कोई दूसरा इसकी संरचना में साझीदार नहीं है तो उसी को अकेला प्रभु मानने से इन्हें क्यों इनकार है? और यदि ये मानते हैं कि वह ईश्वर सब कुछ पैदा करने की सामर्थ्य रखता था तो आख़िर किस बुद्धिसंगत प्रमाण से इन्हें यह मानने में संकोच है कि वही ईश्वर क़ियामत लाने की सामर्थ्य रखता है? मनुष्य को भी पुनः पैदा करने की भी उसे सामर्थ्य प्राप्त है? जन्नत और नरक बनाने की भी उसे सामर्थ्य है? तदन्त नबी (सल्ल.) को सम्बोधित किया जाता है और आप (सल्ल.) से कहा जाता है कि ये लोग नहीं मानते तो न मानें, आपका काम उपदेश करना है, अतः आप उपदेश किए जाएँ। इन्हें आना हमारे ही पास है उस समय हम इनसे पूरा-पूरा हिसाब ले लेंगे। =सुरह "अल-ग़ाशियह" का अनुवाद= बिस्मिल्ला हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अल-ग़ाषियह

text: क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया। =बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें=सन्दर्भ= =इन्हें भी देखें=


title: अल-बलद

text: सूरा अल-बलद (इंग्लिश: Al-Balad) इस्लाम के पवित्र ग्रन्थ कुरआन का 90 वां सूरा (अध्याय) है। इसमें 20 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-बलद और प्रसिद्ध किंग फ़हद प्रेस के अनुवाद में सूरा अल्-बलद  नाम दिया गया है।


title: अल-बलद

text: नाम पहली ही आयत “नहीं, मैं क़सम खाता हूँ अल-बलद (इस शहर मक्का) की" के शब्द 'अल-बलद' को इसका नाम दिया गया है। =अवतरणकाल=


title: अल-बलद


title: अल-बलद

text: इसका विषय और वर्णन-शैली मक्का अज़्ज़मा के आरम्भिक काल की सूरतों जैसी है, किन्तु एक संकेत इसमें ऐसा मौजूद है जो पता देता है कि इसके अवतरण का समय वह था जब मक्का के काफ़िर (इन्कार करने वाले) अल्लाह के रसूल (सल्ल.) की दुश्मनी पर तुल गए थे और आपके विरूद्ध हर अनाचार और अत्याचार की उन्हेंने अपने लिए वैध कर लिया था। =विषय और वार्ता= इस्लाम के विद्वान मौलाना सैयद अबुल आला मौदूदी लिखते हैं कि  इस सूरा का विषय संसार में मनुष्य की और मनुष्य के लिए संसार की वास्तविक हैसियत समझाना और यह बताना है कि ईश्वर ने मनुष्य के लिए सौभाग्य और दुर्भाग्य के दोनों रास्ते खोलकर रख दिए हैं। उनको देखने और उनपर चलने के संसाधन भी उसके लिए जुटा दिए हैं। और अब यह मनुष्य के अपने प्रयास और परिश्रम पर निर्भर करता है कि वह सौभाग्य के मार्ग पर चलकर अच्छे परिणाम को पहुँचता है या दुर्भाग्य का मार्ग ग्रहण करके बुरे परिणाम का सामना करता है। सबसे पहले मक्का नगर और उसमें अल्लाह के रसूल (सल्ल.) पर बीतने वाली मुसीबतें और आदम की पूरी संतान की हालत को इस तथ्य पर साक्षी के रूप में प्रस्तुत किया गया है कि, यह संसार मनुष्य के लिए विश्राम स्थान नहीं है, बल्कि यहाँ वह पैदा ही मशक़्शत (परिश्रम) की हालत में हुआ है। इस विषय को यदि सूरा 53 (नज्म) की आयत 39 “मनुष्य के लिए कुछ नहीं, लेकिन वह जिसके लिए उसने प्रयास किया है" से मिलाकर देखा जाए तो बात बिलकुल स्पष्ट हो जाती है कि इस कर्मभूमि- संसार में मनुष्य का भविष्य उसकी चेष्टा, प्रयास और मेहनत- मशक़्क़त पर निर्भर करता है। इसके बाद मनुष्य की यह भ्रान्ति दूर की गई है कि उसपर कोई सर्वोच्च सत्ता नहीं है जो उसके कार्य को देख रही है और उसपर उसकी पकड़ करने वाली है। फिर बताया गया है कि दुनिया में मनुष्य ने बड़ाई और श्रेष्ठता के कैसे ग़लत मानदण्ड निश्चित कर रखे। जो व्यक्ति अपनी बड़ाई के प्रदर्शन के लिए ढेरों माल लुटाता है, लोग उसकी अधिक प्रशंसा करते है, हालाँकि जो सत्ता उसके कार्य की देख-रेख कर रही है, वह देखती है कि उसने यह माल किन तरीक़ों से प्राप्त किया और किन रास्तों में, किस नीचता और किन उद्देश्यों के लिए ख़र्च किया। इसके बाद सर्वोच्च अल्लाह कहता है कि हमने मनुष्य को ज्ञान के साधन और सोचने-समझने की क्षमताएँ देकर उसके सामने भलाई और बुराई के दोनों रास्ते खोलकर रख दिए हैं। एक रास्ता वह है जो नैतिक पतनों की ओर जाता है और उसपर जाने के लिए कोई कष्ट नहीं उठाना पड़ता, बल्कि मन को खूब रस मिलता है। दूसरा रास्ता नैतिक ऊर्ध्वताओं की ओर जाता है कि उस पर चलने के लिए आदमी को अपनी इंद्रियों को बाध्य करना पड़ता है। फिर अल्लाह ने बताया है कि वह घाटी क्या है जिससे गुज़र कर आदमी ऊँचाइयों की ओर जा सकता है। इस मार्ग पर चलनेवालों का परिणाम यह है कि मनुष्य अल्लाह की दयालुताओं का पात्र हो जाए, और इसके विपरीत दूसरा मार्ग ग्रहण करने वालों का परिणाम नरक की आग है, जिससे निकलने के सारे द्वार बन्द हैं। =सुरह "अल-बलद" का अनुवाद= बिस्मिल्ला हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अल-बलद


title: अल-लैल

text: सूरा अल-लैल (इंग्लिश: Al-Lail) इस्लाम के पवित्र ग्रन्थ कुरआन का 92 वां सूरा (अध्याय) है। इसमें 21 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-लैल और प्रसिद्ध किंग फ़हद प्रेस के अनुवाद में सूरा अल्-लैल  नाम दिया गया है।


title: अल-लैल

text: नाम पहले ही वाक्यांश के शब्द “क़सम है रात (अल-लैल) की" को सूरा का नाम दिया गया है। =अवतरणकाल=


title: अल-लैल


title: अल-लैल

text: इस सूरा का विषय सूरा 91(शम्स) से इतना अधिक मिलता-जुलता है कि दोनों सूरतें एक-दूसरे की व्याख्या प्रतीत होती हैं। एक ही बात है जिसे सूरा ‘शम्स' में एक तरीके से समझाया गया है और इस सूरा में दूसरे तरीक़े से। इससे अनुमान होता है कि ये दोनों सूरतें लगभग एक ही समय में अवतरित हुई हैं। =विषय और वार्ता= इस्लाम के विद्वान मौलाना सैयद अबुल आला मौदूदी लिखते हैं कि


title: अल-लैल

text: इसका विषय जीवन के दो विभिन्न मार्गों का अन्तर और उसके अन्त और परिणामों की भिन्नता बतलाना है। विषय की दृष्टि से यह सूरा दो भागों पर आधारित है।


title: अल-लैल

text: पहला भाग आरम्भ से आयत 11 तक है और दूसरा भाग आयत 12 से सूरा के अन्त तक है।


title: अल-लैल

text: पहले भाग में सबसे पहले यह बताया गया है कि मानव-जाति के सभी व्यक्ति, जातियाँ और गिरोह दुनिया में जो भी प्रयास और कर्म कर रहे हैं, वे निश्चय ही अपनी नैतिक जातीयता की दृष्टि से उसी तरह भिन्न है जिस प्रकार दिन, रात से और नर , मादा से भिन्न है। तदन्तर कुरआन की संक्षिप्त सूरतों की सामान्य वर्णन-शैली के अनुसार तीन नैतिक विशिष्टताएँ एक प्रकार की और तीन नैतिक विशिष्टताएँ दूसरे प्रकार के प्रयास एवं कर्म के एक व्यापक संग्रह में से लेकर उदाहरणस्वरूप प्रस्तुत की गई हैं।


title: अल-लैल

text: पहले प्रकार की विशिष्टताएँ ये हैं कि आदमी माल दे, ईशभय और संयम अपनाए और भलाई को भलाई माने। दूसरे प्रकार की विशिष्टताएँ ये हैं कि वह कृपणता दिखाए, ईश्वर की प्रसन्नता की चिन्ता से बेपरवाह हो जाए और भली बात को झुठला दे। फिर बताया गया है कि ये दोनों नीतियाँ जो स्पष्टतः एक-दूसरे से भिन्न हैं, अपने परिणामों की दृष्टि से कदापि समान नहीं हैं, बल्कि जितनी अधिक ये जातीयता की दृष्टि से एक-दूसरे के विपरीत हैं, उतने ही अधिक इनके परिणाम भी एक-दूसरे के विपरीत हैं। पहली नीति को जो व्यक्ति या गिरोह अपनाएगा, अल्लाह उसके लिए जीवन के स्वच्छ और सीधे मार्ग को सहज कर देगा, यहाँ तक कि उसके लिए भलाई करना सरल और बुराई करना दुष्कर हो जाएगा। और दूसरी नीति को जो भी अपनाएगा, अल्लाह उसके लिए जीवन के बिकट और कठिन मार्ग को सहज कर देगा, यहाँ तक कि उसके लिए बुराई करना सहज और भलाई करना दुष्कर हो जाएगा।


title: अल-लैल

text: सूरा के दूसरे भाग में भी इसी प्रकार संक्षिप्त रूप से तीन तथ्यों का उद्घाटन किया गया है। एक, यह कि अल्लाह ने दुनिया के इस परीक्षास्थल में मनुष्य को बेखबर नहीं छोड़ा है बल्कि उसने यह बता देना अपने ज़िम्मे लिया है कि जीवन विभिन्न मार्गों में से सीधा मार्ग कौन-सा है। दूसरा तथ्य, जिसका उद्घाटन किया गया है, यह है कि लोक और परलोक दोनों का मालिक अल्लाह ही है। दुनिया माँगोगे तो वह भी उससे ही मिलेगी और आख़िरत (परलोक) माँगोगे तो उसका देनेवाला भी वही है। यह निर्णय करना तुम्हारा अपना काम है कि तुम उससे क्या माँगते हो। तीसरा तथ्य यह उद्घाटित किया गया है कि जो दुर्भाग्यग्रस्त उस भलाई को झुठलाएगा, जिसे रसूल (सल्ल.) और (ईश्वरीय) किताब के द्वारा प्रस्तुत किया जा रहा है उसके लिए भड़कती हुई आग तैयार है और जो ईश्वर से डरनेवाला मनुष्य पूर्णतः निस्स्वार्थता के साथ केवल अपने प्रभु की प्रशंसा के लिए अपना धन भलाई के मार्ग में खर्च करेगा, उसका प्रभु उससे राज़ी होगा और उसे इतना कुछ देगा कि वह प्रसन्न हो जाएगा। =सुरह "अल-लैल" का अनुवाद= बिस्मिल्ला हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अल-लैल


title: अल-अलक़

text: सूरा अल-अलक़ (इंग्लिश: Al-Alaq) इस्लाम के पवित्र ग्रन्थ कुरआन का 96 वां सूरा (अध्याय) है। इसमें 19 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-अलक़ और प्रसिद्ध किंग फ़हद प्रेस के अनुवाद में सूरा अल्-अ़लक़  नाम दिया गया है।


title: अल-अलक़

text: नाम दूसरी आयत के “अलक़ " (खून का लोथड़ा) शब्द को इस सूरा का नाम दिया गया है। =अवतरणकाल= मक्की सूरा अर्थात पैग़म्बर मुहम्मद के मदीना के निवास के समय हिजरत से पहले अवतरित हुई।


title: अल-अलक़

text: इस सूरा के दो भाग हैं।  पहला आरम्भ से लेकर पाँचवीं आयत के वाक्यांश "जिसे वह न जानता था" पर समाप्त होता है और


title: अल-अलक़

text: दूसरा भाग आयत 6 से शुरू होकर सूरा | के अन्त तक चलात है। पहले भाग के सम्बन्ध में मुस्लिम समुदाय के विद्वानों की बड़ी संख्या इस बात पर सहमत है कि यह सबसे पहली वही (प्रकाशना) है जो अल्लाह के रसूल (सल्ल.) पर अवतरित हुई। दूसरा भाग बाद में उस समय अवतरित हुआ जब अल्लाह के रसूल (सल्ल.) ने हरम (काबा की मस्जिद) में नमाज़ पढ़नी शुरू की और अबू जहल ने आपको धमकियाँ देकर इससे रोकने की कोशिश की। =वह्य (वही, प्रकाशना) का आरम्भ = इस्लाम के विद्वान मौलाना सैयद अबुल आला मौदूदी लिखते हैं कि  हज़रत आइशा (रजि.) कहती हैं कि अल्लाह के रसूल (सल्ल.) पर वही (प्रकाशना) का आरम्भ सच्चे (और कुछ उल्लेखों में हैं अच्छे) सपनों के रूप में हुआ। आप जो स्वप्न भी देखते, वह ऐसा होता कि जैसे आप दिन के प्रकाश में देख रहे हैं। फिर आप एकान्त प्रिय हो गए और कई-कई रात 'हिरा ' की गुफा में रहकर उपासना करने लगे। हज़रत आइशा (रजि.) ने “तहन्नुस” का शब्द प्रयोग किया है, जिसे इमाम ज़ोहरी ने तअब्बुद (इबादत, उपासना) व्याख्यायित किया है। यह किसी प्रकार की उपासना थी जो आप करते थे, क्योंकि उस वक्त तक अल्लाह की ओर से आपको उपासना की विधि नहीं बताई गई थी। एक दिन जब आप हिरा की गुफा में थे, सहसा आप पर प्रकाशना का अवतरण हुआ और फ़रिश्ते ने आकर आपसे कहा : “पढ़ो।" इसके बाद हज़रत आइशा (रजि.) स्वयं अल्लाह के रसूल (सल्ल.) के कथन का उल्लेख करती हैं कि "मैंने कहा, मैं तो पढ़ा हुआ नहीं हूँ। इसपर फ़रिश्ते ने मुझे पकड़कर भींचा, यहाँ तक कि मेरी सहनशक्ति जवाब देने लगी। फिर उसने मुझे छोड दिया।" (ऐसा तीन बार हुआ, तीसरी बार जब फ़रिश्ते ने मुझे छोड़ा तो कहा, पढ़ो। अपने प्रभु के नाम के साथ , जिसने पैदा किया। "यहाँ तक कि “मालम-यालम” (जिसे वह न जानता था) तक पहुँच गया। हज़रत आइशा (रजि.) कहती हैं कि इसके बाद अल्लाह के रसूल (सल्ल.) काँपते - लरज़ते वहाँ से पलटे और हज़रत ख़दीजा (रजि.) के पास पहुँचकर कहा , “ मुझे ओढ़ाओ , मुझो ओढ़ाओ।" अतएव आपको ओढ़ा दिया गया। जब आपपर से भय की हालत दूर हो गई तो आपने कहा, “मुझे अपने प्राण का भय है।" उन्होंने कहा , "कदापि नही, आप प्रसन्न हो जाइए, आपको अल्लाह कभी रुसवा न करेगा; आप नातेदारों से अच्छा व्यवहार करते हैं ; सत्य बोलते हैं (एक उल्लेख में इतना और है कि अमानतें अदा करते हैं) बेसहारा लोगों का बोझ उठाते हैं; निर्धन लोगों को कमाकर देते हैं; अतिथि सत्कार करते हैं और अच्छे कामों में सहायता करते हैं । "फिर वे नबी (सल्ल.) को साथ लेकर वरक़ा बिन नौफ़ल के पास गईं, जो उनके चचेरे भाई थे, अज्ञानकाल में ईसाई हो गए थे; अरबी और इबरानी ज़बान में इंजील लिखते थे; बहुत बूढ़े और नेत्रहीन हो गए थे। हज़रत ख़दीजा (रजि.) ने उनसे कहा , “भाईजान! तनिक अपने भतीजे का क़िस्सा सुनिए।” वरक़ा ने नबी (सल्ल.) से कहा , " भतीजे तुमको क्या दिखाई दिया? "अल्लाह के रसूल (सल्ल.) ने जो कुछ देखा था , वह बयान किया। वरका ने कहा , “यह वही नामूस (वह्य लानेवाला फ़रिश्ता) है जिसे अल्लाह ने मूसा (अलै.) के पास भेजा था। काश! मैं आपकी नुबूवत के समय में बलशाली युवा होता; काश! मैं उस वक्त जीवित रहूँ जब आपकी क़ौम आपको निकालेगी।" अल्लाह के रसूल (सल्ल.) ने कहा , “ये लोग मुझे निकाल देंगे?" वरक़ा ने कहा , "हाँ , कभी ऐसा नहीं हुआ कि कोई व्यक्ति वह चीज़ लेकर आया हो, जो आप लाए हैं और उससे दुश्मनी न की गई हो। यदि मैंने आपका समय पाया तो मैं आपकी ज़ोरदार मदद करूँगा।" किन्तु अधिक समय नहीं व्यतीत हुआ था कि वरका का देहान्त हो गया। यह क़िस्सा स्वयं अपने मुँह से बोल रहा है कि फ़रिश्ते के आगमन से एक क्षण पहले तक भी अल्लाह के रसूल (सल्ल.) के मस्तिष्क में यह बात नहीं थी कि आप नबी बनाए जानेवाले हैं। इस चीज़ का इच्छुक या आशावान होना तो अलग रहा, आपकी कल्पना में भी यह नहीं था कि ऐसा कोई मामला आपके सामने पेश आएगा। वह्य (प्रकाशना) का अवतरण और फ़रिश्ते का इस तरह सामने आना आपके लिए अचानक एक घटना थी, जिसका प्रथम प्रभाव आपके ऊपर वही हुआ जो एक बेख़बर मनुष्य पर इतनी बड़ी एक घटना के घटित होने से स्वभावतः हो सकता है। यही कारण है कि जब आप इस्लाम का आह्वान लेकर उठे तो मक्का के लोगों ने आपपर हर प्रकार के आक्षेप किए। किन्तु उनमें से कोई यह कहनेवाला न था कि हमको तो पहले ही यह आशंका थी कि आप कोई दावा करनेवाले हैं, क्योंकि आप एक समय से नबी बनने की तैयारियां कर रहे थे। इस क़िस्से से यह बात भी मालूम होती है कि नुबूवत से पहले आपका जीवन कैसा पवित्र था और आपका चरित्र कितना उच्च था । हज़रत ख़दीजा (रजि.) ने अपने दीर्घ दाम्पत्य जीवन में आपको इतने उच्च श्रेणी का मनुष्य पाया था कि जब नबी (सल्ल.) ने ' हिरा ' नामक गुफा में घटित होने वाली घटना का वर्णन किया तो निस्संकोच उन्होंने स्वीकार कर लिया कि वास्तव में अल्लाह का फ़रिश्ता ही आपके पास वह्य (प्रकाशना) लेकर आया था। इसी तरह वरक़ा बिन नैफ़ल ने भी जब इस घटना के विषय में सुना तो इसको कोई वस्वसा (भ्रम) नहीं समझा, बल्कि सुनते ही कह दिया कि यह वही नामूस (फ़रिश्ता) मूसा (अलै.) के पास आया था। इसका अर्थ यह है कि उनकी दृष्टि में भी आप इतने उच्च श्रेणी के मनुष्य थे कि आपका नुबूवत के पद पर आसीन होना कोई आश्चर्यकारक बात नहीं थी। =सूरा के दूसरे भाग के अवतरण का परिप्रेक्ष्य = इस सूरा का दूसरा भाग उस समय अवतरित हुआ जब अल्लाह के रसूल (सल्ल.) ने हरम (काबा की मस्जिद) में इस्लामी तरीके पर नमाज़ पढ़नी शुरू की और अबू जल ने आपको डरा - धमकाकर इससे रोकना चाहा। अतएव इस सम्बन्ध में कई हदीसें हज़रत अब्दुल्लाह बिन अब्बास (रजि.) और हज़रत अबू हुरैरा से उल्लिखित हैं , जिनमें अबू जल के इन अभद्र व्यवहारों का उल्लेख किया गया है। हज़रत अबू हुरैरा (रजि.) का बयान है कि अबू जल ने क़ुरेश के लोगों से पूछा , “क्या मुहम्मद (सल्ल.) तुम्हारे सामने धरती पर अपना मुँह टिकाते हैं?" लोगों ने कहा , “ हाँ !” उसने कहा , “ लात और उज़्ज़ा की सौगन्ध , अगर मैंने उनको इस प्रकार नमाज़ पढ़ते हुए देख लिया, तो उनकी गर्दन पर पाँव रख दूंगा और उनका मुँह ज़मीन पर रगड़ दूंगा।" फिर ऐसा हुआ कि नबी (सल्ल.) को नमाज़ पढ़ते देखकर वह आगे बढ़ा, ताकि आपकी गर्दन पर पाँव रखे, किन्तु अचानक लोगों ने देखा कि वह पीछे हट रहा है और अपना मुँह किसी चीज़ से बचाने की कोशिश कर रहा है। उससे पूछा गया कि यह तुझे क्या हो गया? उसने कहा , "मेरे और उनके मध्य आग की क खंदक (खाई) और एक भयावह चीज़ थी और कुछ पंख थे।" अल्लाह के रसूल (सल्ल.) ने कहा कि “यदि वह मेरे निकट आता तो फ़रिश्ते उसके चिथड़े उड़ा देते।” (हदीस : अहमद , मुस्लिम , नसई )


title: अल-अलक़

text: इब्ने - अब्बास (रजि.) का एक और उल्लेख है कि अल्लाह के रसूल (सल्ल.) मक़ामे-इबराहीम (हरम में एक विशेष स्थल) पर नमाज़ पढ़ रहे थे। अबू जह्ल का उधर से जाना हुआ तो उसने कहा , “ ऐ मुहम्मद ! क्या मैंने तुमको इससे रोका नहीं था?"और उसने आपको धमकियाँ देनी शुरू की। इसके उत्तर में अल्लाह के रसूल (सल्ल.) ने उसको सख़्ती के साथ झिड़क दिया। इसपर उसने कहा, “ऐ मुहम्मद, तुम किस बल पर मुझे डराते हो? अल्लाह की क़सम, इस घाटी में मेरे समर्थक एवं सहायक सबसे अधिक हैं।” ( हदीस : अहमद , तिरमिज़ी , नसई )।


title: अल-अलक़

text: इन्हीं घटनाओं पर इस सूरा का वह भाग अवतरित हुआ जो "कदापि नहीं, मनुष्य उद्दण्डता से काम लेता है" से आरम्भ होता है। स्वभावतः इस भाग का स्थान वही नहीं होना चाहिए था जो क़ुरआन की इस सूरा में रखा गया है, क्योंकि प्रथम वह्य (प्रकाशना) के अवतरित होने के पश्चात् इस्लाम का सर्वप्रथम प्रदर्शन नबी (सल्ल.) ने नमाज़ ही से किया था और काफ़िरों (इनकार करनेवालों) से आपकी मुठभेड़ का आरम्भ भी इसी घटना से हुआ था।  =सुरह "अल-अलक़" का अनुवाद= बिस्मिल्ला हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अल-अलक़

text: क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया।


title: अल-अलक़

text: 96|1|पढ़ो, अपने रब के नाम के साथ जिसने पैदा किया,


title: अल-अलक़

text: 96|2|पैदा किया मनुष्य को जमे हुए ख़ून के एक लोथड़े से


title: अल-अलक़

text: 96|3|पढ़ो, हाल यह है कि तुम्हारा रब बड़ा ही उदार है,


title: अल-अलक़

text: 96|4|जिसने क़लम के द्वारा शिक्षा दी,


title: अल-अलक़

text: 96|5|मनुष्य को वह ज्ञान प्रदान किया जिस वह न जानता था


title: अल-अलक़

text: 96|6|कदापि नहीं, मनुष्य सरकशी करता है,


title: अल-अलक़

text: 96|7|इसलिए कि वह अपने आपको आत्मनिर्भर देखता है


title: अल-अलक़

text: 96|8|निश्चय ही तुम्हारे रब ही की ओर पलटना है


title: अल-अलक़

text: 96|9|क्या तुमने देखा उस व्यक्ति को


title: अल-अलक़

text: 96|10|जो एक बन्दे को रोकता है, जब वह नमाज़ अदा करता है? -


title: अल-अलक़

text: 96|11|तुम्हारा क्या विचार है? यदि वह सीधे मार्ग पर हो,


title: अल-अलक़

text: 96|12|या परहेज़गारी का हुक्म दे (उसके अच्छा होने में क्या संदेह है)


title: अल-अलक़

text: 96|13|तुम्हारा क्या विचार है? यदि उस (रोकनेवाले) ने झुठलाया और मुँह मोड़ा (तो उसके बुरा होने में क्या संदेह है) -


title: अल-अलक़

text: 96|14|क्या उसने नहीं जाना कि अल्लाह देख रहा है?


title: अल-अलक़

text: 96|15|कदापि नहीं, यदि वह बाज़ न आया तो हम चोटी पकड़कर घसीटेंगे,


title: अल-अलक़

text: 96|16|झूठी, ख़ताकार चोटी


title: अल-अलक़

text: 96|17|अब बुला ले वह अपनी मजलिस को!


title: अल-अलक़

text: 96|18|हम भी बुलाए लेते है सिपाहियों को


title: अल-अलक़

text: 96|19|कदापि नहीं, उसकी बात न मानो और सजदे करते और क़रीब होते रहो  =बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें


title: अल-अलक़

text: =सन्दर्भ= =इन्हें भी देखें=


title: अल-क़द्र

text: सूरा अल-क़द्र (इंग्लिश: Al-Qadr (surah) इस्लाम के पवित्र ग्रन्थ कुरआन का 97 वां सूरा (अध्याय) है। इसमें 5 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-क़द्र और प्रसिद्ध किंग फ़हद प्रेस के अनुवाद में सूरा अल्-क़द्र  नाम दिया गया है।


title: अल-क़द्र

text: नाम पहली ही आयत के शब्द “अल-क़द्र" को इस सूरा का नाम दिया गया है। =अवतरणकाल=


title: अल-क़द्र

text: मक्की सूरा अर्थात पैग़म्बर मुहम्मद के मदीना के निवास के समय हिजरत से पहले अवतरित हुई।


title: अल-क़द्र

text: इसके मक्की और मदनी होने में मतभेद है। सूरा की वार्ता पर विचार करने से यही प्रतीत होता है कि इसको मक्का ही में अवतरित होना चाहिए था, जैसा कि आगे स्पष्ट होगा। =विषय और वार्ता = इस्लाम के विद्वान मौलाना सैयद अबुल आला मौदूदी लिखते हैं कि इसका विषय लोगों को कुरआन के मूल्य और महत्त्व से परिचित कराना है। कुरआन मजीद की सूरतों के क्रम में इसे सूरा 96 (अलक़) के बाद रखने से स्वयं यह स्पष्ट होता है कि जिस पवित्र किताब के अवतरण का आरम्भ सूरा 'अलक़' की आरम्भिक पाँच आयतों में हुआ था, उसी के सम्बन्ध में इस सूरा में लोगों को बताया गया है कि वह किस भाग्य-निर्मात्री रात्रि में अवतरित हुई है; कैसा प्रतापवान ग्रंथ है और उसका अवतरण क्या अर्थ रखता है। सबसे पहले इसमें सर्वोच्च अल्लाह ने कहा है कि हमने इसे अवतरित किया है अर्थात् यह मुहम्मद की अपनी रचना नहीं है, बल्कि इसके अवतरित करनेवाले हम है। तदन्तर कहा कि इसका अवतरण हमारी ओर से क़द्र की रात में हुआ। क़द्र की रात के दो अर्थ है और दोनों ही यहाँ अभीष्ट हैं। एक यह कि यह वह रात है जिसमें तक़दीरों के फ़ैसले कर दिए जाते हैं, दूसरे शब्द में, इसमें इस किताब का अवतरण मात्र एक किताब का अवतरण नहीं है, बल्कि यह वह काम है जो न केवल कुरैश , न केवल अरब , बल्कि दुनिया की तक़दीर बदलकर रख देगा। यही बात सूरा 44 (दुख़ान) में आयत 3 से 5 तक में भी कही गई है।


title: अल-क़द्र

text: दूसरा अर्थ यह है कि यह अति उत्तम, महत्त्वपूर्ण और प्रतिष्ठित रात है और आगे इसकी व्याख्या यह की गई है कि यह हज़ार महीनों से अधिक उत्तम है। इससे मक्का के काफ़िरों को मानो सावधान किया गया है कि तुम अपनी नादानी से इस किताब को अपने लिए एक आपदा समझ रहे हो; हालाँकि जिस रात को इसके अवतरण के फैसले की उद्घोषणा की गई वह शुभ और भलाई की रात थी कि कभी मानव-इतिहास के हज़ार महीनों में भी मानव-कल्याण के लिए वह कार्य नहीं हुआ था, जो इस रात में कर दिया गया। यह बात भी सूरा 44 ( दुख़ान ) आयत 3 में एक दूसरे ढंग से बयान की गई है। अन्त में बताया गया है कि इसी रात को फ़रिश्ते और जिबरील (अलै.) अपने प्रभु की अनुज्ञा से प्रत्येक आदेश लेकर उतरते हैं। जिसे सूरा 44 (दुख़ान) आयत 4 में 'अमे - हकीम' कहा गया है और वह संध्या से उषाकाल तक सर्वथा सलामती की रात है अर्थात् उसमें कोई बुराई प्रविष्ट नहीं होती, क्योंकि अल्लाह के सभी फ़ैसले अन्ततः भलाई के लिए होते हैं , यहाँ तक कि यदि किसी क़ौम को विनष्ट करने का फैसला होता है तो भलाई के लिए होता है, न कि बुराई के लिए। =सुरह "अल-क़द्र" का अनुवाद= बिस्मिल्ला हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अल-क़द्र

text: क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया।


title: अल-क़द्र

text: हमने इसे क़द्र की रात में अवतरित किया (97:1) और तुम्हें क्या मालूम कि क़द्र की रात क्या है? (97:2) क़द्र की रात उत्तम है हज़ार महीनों से, (97:3) उसमें फ़रिश्तें और रूह हर महत्वपूर्ण मामलें में अपने रब की अनुमति से उतरते है (97:4) वह रात पूर्णतः शान्ति और सलामती है, उषाकाल के उदय होने तक(97:5) =बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें=सन्दर्भ= =इन्हें भी देखें=


title: अल-आदियात

text: सूरा अल-आदियात (इंग्लिश: Al-Adiyat) इस्लाम के पवित्र ग्रन्थ कुरआन का 100 वां सूरा (अध्याय) है। इसमें 11 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-आ़दियात और प्रसिद्ध किंग फ़हद प्रेस के अनुवाद में सूरा अल्-आ़दियात  नाम दिया गया है।


title: अल-आदियात

text: नाम पहले ही शब्द “अल-आदियात" (दौड़ने वाले) को इसका नाम दिया गया है। =अवतरणकाल=


title: अल-आदियात


title: अल-आदियात

text: इसके मक्की और मदनी होने में मतभेद है। हज़रत अब्दुल्लाह बिन मसऊद (रजि.) , जाबिर , हसन बसर , इक्रमा और अता कहते हैं कि यह मक्की है। हज़रत अनस बिन मालिक और क़तादा कहते हैं कि यह मदनी है और हज़रत इब्ने अब्बास के दो कथन उल्लिखित हुए हैं। एक , यह कि यह मक्की है और दूसरा यह कि मदनी है। लेकिन सूरा की वार्ता और वर्णन-शैली साफ़ बता रही है कि यह न केवल मक्की है, बल्कि मक्का के भी आरम्भिक काल में अवतरित हुई है। =विषय और वार्ता = इस्लाम के विद्वान मौलाना सैयद अबुल आला मौदूदी लिखते हैं कि इसका उद्देश्य लोगों को यह समझाना । है कि मनुष्य परलोक का इनकार करके या उससे ग़ाफ़िल होकर कैसी नैतिक अक्षमता में गिर जाता है, और साथ-साथ लोगों को इस बात से सावधान भी करना है कि परलोक में केवल उनके बाह्यकर्मों ही की नहीं, बल्कि उनके दिलों में छिपे भेदी तक की जाँच - पड़ताल होगी। इस उद्देश्य के लिए अरब में फैली हुई उस सामान्य अशान्ति को प्रमाण के रूप में प्रस्तुत किया गया है, जिससे सारा देश तंग आ चुका था। हर तरफ़ रक्तपात होता था और लूटमार का बाज़ार गर्म था। क़बीलों पर क़बीले छापे मार रहे थे और कोई व्यक्ति भी रात चैन से नहीं व्यतीत कर सकता था, क्योंकि हर समय यह खटका लगा रहता था कि कब कोई शत्रु प्रातः में उसकी बस्ती पर टूट पड़े। यह एक ऐसी स्थिति थी जिसे अरब के सारे ही लोग जानते थे और इसकी बुराई को महसूस करते थे। यद्यपि लुटने वाला इस पर विलाप करता था और लूटनेवाला इसपर खुश होता था। लेकिन जब किसी समय लूटने वाले की अपनी शामत आ जाती थी तो उसे भी इसकी अनुभूति हो जाती थी कि यह कैसी बुरी दया है, जिसमें हम लोग ग्रस्त हैं । सि स्थिति की ओर संकेत करके यह बताया गया है कि मृत्यु के पश्चात् दूसरा जीवन और उसमें ईश्वर के समक्ष उत्तरदायित्व से अनभिज्ञ होकर मनुष्य अपने प्रभु का कृतघ्न हो गया है। वह ईश्वर की दी हुई शक्तियों को अत्याचार और लूट तथा विनाश के लिए प्रयोग में लाए जा रहा है । वह धन - दौलत के मोह से अन्धा होकर हर तरह से उसे प्राप्त करने का प्रयास करता है, चाहे वह कैसा ही गन्दा और घिनौना तरीक़ा हो और उसकी हालत स्वयं इस बात की गवाही दे रही है कि वह अपने प्रभु की दी हुई शक्तियों का अनुचित प्रयोग करके उसके आगे अकृतज्ञता दिखा रहा है। उसकी यह नीति कदापि न होती यदि वह उस समय को जानता होता जब क़ब्रों से जीवित होकर उठना होगा और जब वे इरादे और प्रयोजन तथा उद्देश्य तक दिलों से निकाल कर सामने रख दिए जाएंगे, जिसकी प्रेरणा से उसने संसार में तरह - तरह के कार्य किए थे। उस समय मानवों के प्रभु को भली-भांति मालूम होगा कि कौन क्या करके आया है और किसके साथ क्या बरताव किया जाना चाहिए। =सुरह "अल-आदियात" का अनुवाद= बिस्मिल्ला हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अल-आदियात

text: क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया:


title: अल-आदियात

text: بسم الله الرحمن الرحيم


title: अल-आदियात

text: साक्षी है जो हाँफते-फुँकार मारते हुए दौड़ते है, (100:1) फिर ठोकरों से चिनगारियाँ निकालते है, (100:2) फिर सुबह सवेरे धावा मारते होते है, (100:3) उसमें उठाया उन्होंने गर्द-गुबार (100:4) और इसी हाल में वे दल में जा घुसे (100:5) निस्संदेह मनुष्य अपने रब का बड़ा अकृतज्ञ हैं, (100:6) और निश्चय ही वह स्वयं इसपर गवाह है! (100:7) और निश्चय ही वह धन के मोह में बड़ा दृढ़ है(100:8) तो क्या वह जानता नहीं जब उगवला लिया जाएगा तो क़ब्रों में है (100:9) और स्पष्ट अनावृत्त कर दिया जाएगा तो कुछ सीनों में है (100:10)निस्संदेह उनका रब उस दिन उनकी पूरी ख़बर रखता होगा(100:11) =बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें=सन्दर्भ= =इन्हें भी देखें=


title: अल-क़ारिया

text: अल-क़ारिया : सुरः अल क़ारिया मक्का में नाज़िल हुई। यह क़ुरान की 101 नंबर की सूरा है, लेकिन नाज़िल होने के हिसाब से इसका नंबर 30 है। अल क़ारिया का मतलब "आपदा" या "क़यामत" है। क़ारिया शब्द क़ार से बना है जिसका मतलब है "प्रहार" या "मारना" यानि क़ारिया मतलब एक के बाद एक प्रहार से आने वाली आवाज़, जिसे इस सुर: में खड़खड़ाने वाली आवाज़ कहा गया है। इस सूरा में लोगों को बहुत बड़ी आपदा यानि क़यामत के दिन के बारे में बताया गया है। साथ ही इस बात के बारे में भी आगाह किया गया है कि इस दिन सिर्फ नेक अमल करने वाले लोग ही इस आपदा से बच पायेंगे।


title: अल-क़ारिया

text: सूरा अल क़ारिया का अर्थ


title: अत-तकाथुर

text: अत-तकाथुर या अत-तकासुर : क़ुरआन का 102 वां अध्याय (सूरा) है.  सूरह अत-तकाथुर (बहुत ज्यादा माल जमा करने का लालच) की व्याख्या करता है. यह क़ुरान की 102 नंबर का सूरा हे लेकिन नाज़िल होने के हिसाब से इसका नंबर 16 है| यह सूरा मक्का में नाज़िल हुई। यह सुर: मनुष्यों को सांसारिक इच्छाओं का गुलाम हो जाने के घातक परिणामों के बारे में चेतावनी देती है। अपनी इच्छाओं का गुलाम होकर मनुष्य अपने जीवन का ज्यादातर समय बहुत ज्यादा पैसा, सुख सुविधाएँ, पद और ताकत पाने में बिता देता हे और मनुष्य दुनिया में एक दूसरे से आगे बढ़ने के लिए आपस में संघर्ष करते रहते हैं, जब तक कि मृत्यु नहीं आ जाती। आदमी इन सब चीज़ो में इतना ज्यादा व्यस्त हो जाता हे, कि उन्हें मौत के बाद हमेशा के लिए शुरू होने वाली ज़िन्दगी के लिए समय ही नहीं मिलता। आदमी के इसी आदत के लिए एक हदीस का हवाला भी दिया जाता है। हज़रत उबय इब्न क़ाब रज़ी० के अनुसार हुज़ूर सल० ने कहा कि "यदि आदम के बेटे (यानि मनुष्य) को दो वादियाँ माल से भरकर दे दी जाएं तो वो तीसरे कि इच्छा करेगा और उसकी ख्वाहिशों को सिर्फ कब्र कि मिट्टी ही भर सकती है।  यह सुर: आदमी को दुनिया की चाहतों के गुलाम होने के नुकसान कि चेतावनी देती हे और उसके बाद यह बताती हे कि जीवन में ईश्वर की तरफ से मिले आनंद और सुविधाएँ केवल मज़े लेने के लिए नहीं हैं, बल्कि यह सब इंसान के परीक्षा के लिए उसे दिए गए हैं और मरने के बाद उस से हर एक आनंद और सुविधा का हिसाब लिया जायेगा। अल्लाह के नेक बंदे हमेशा उसकी दी हुई नेअमतों का शुक्र अदा करते रहतें हैं। सूरह अत-तकाथुर के फायदे


title: अत-तकाथुर

text: प्यारे नबी हजरत मुहम्मद मुस्तफा (स.अ.व) ने सहाबा एकराम से फ़रमाया ; तुम में से कोई आदमी इस बात की कुदरत नहीं रखता कि हर रोज़ कुरान की एक हज़ार आयतें पढ़ा करे । सहाबा ने अर्ज़ किया कि या रसुल्लूल्लाह (स.अ.व) ! रोज़ाना एक हज़ार आयतें कौन पढ़ सकता है ? तब अल्लाह के रसूल (स.अ.व) ने फ़रमाया " तुम में से कोई अल्हाकुमूत तकासुर नहीं पढ़ सकता , इसका मतलब है कि इस सूरह की तिलावत एक हज़ार आयतों के बराबर है ।


title: अत-तकाथुर

text: नहज अल बलगाह (البلاغة نهج) हज़रत अली रज़ी० (मोहम्मद सल० के भतीजे और दामाद) के कथन और उन से सम्बंधित पत्रों, उपदेशों के संगृह की बहुत मशहूर किताब है। इसी किताब के हवाले से Al-islam.org वेबसाइट पर बताया गया हे कि यह सुरः मक्का के दो कबीलों (बनु अब्दल मनाफ़ और बनु सह्म) के सिलसिले में थी, जो कि माल और संख्या के हिसाब से एक दूसरे से ज्यादा बड़ा दिखाने में लगे हुए थे, यहाँ तक कि उन्होंने अपने अपने कबीले को बड़ा बताने के लिए अपने कबीले के मरे हुए लोगो को भी गिनती में शामिल कर लिया था। इस सुर: कि आयात में आता हे कि इन लोगों ने अपने आपको ज्यादा बड़ा और अमीर बताने के लिए मृत लोगों को भी जीवित के साथ शामिल कर लिया था।


title: अत-तकाथुर

text: तात्पर्य


title: अत-तकाथुर

text: 102:1 बहुत ज़्यादा माल जमा करने की लालच ने तुम्हे ग़ाफ़िल (भटका) कर दिया हे


title: अत-तकाथुर

text: 102:2 यहाँ तक कि तुमने क़ब्रों के मुह देख लिए


title: अत-तकाथुर

text: 102:3 यक़ीनन तुम अन-करीब (जल्दी ही) जान लोगे


title: अत-तकाथुर

text: 102:4 फिर देखो तुम जल्दी ही जान लोगे


title: अत-तकाथुर

text: 102:5 सच तो यह हे कि अगर तुम अपना अंजाम जानते तो कभी गाफिल न होते


title: अत-तकाथुर

text: 102:6 यकीनन ज़रूर तुम जहन्नुम को देखोगे


title: अत-तकाथुर

text: 102:7 फिर सुन लो तुम इसे ज़रूर देखोगे


title: अत-तकाथुर

text: 102:8 फिर बेशक उस दिन दुनिया में मिली नेअमतों (सुविधाओं) के बारे में तुमसे पूछा जायेगा


title: अल-अस्र

text: सूरा अल-अस्र (इंग्लिश: Al-Asr) इस्लाम के पवित्र ग्रन्थ कुरआन का 103 वां सूरा (अध्याय) है। इसमें 3 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-अ़स्र और प्रसिद्ध किंग फ़हद प्रेस के अनुवाद में सूरा अल्-अ़स्र  नाम दिया गया है।


title: अल-अस्र

text: नाम पहली ही आयत के शब्द “अल-अ़स्र" (ज़माना) को इसका नाम दिया गया है। =अवतरणकाल=


title: अल-अस्र

text: मक्की सूरा अर्थात पैग़म्बर मुहम्मद के मदीना के निवास के समय हिजरत से पहले अवतरित हुई।


title: अल-अस्र

text: यद्यपि मुजाहिद (रह.), क़तादा और मुक़ातिल ने इसे मदनी कहा है, लेकिन बहुसंख्यक टीकाकारों ने इसे मक्की घोषित किया है। और इसकी वार्ता यह गवाही देती है कि यह मक्का के भी आरम्भिक काल में अवतरित हुई होगी जब इस्लाम की शिक्षा को संक्षिप्त और अत्यन्त हृदयग्राही वाक्यों में बयान किया जाता था, ताकि वे आप -से- आप लोगों की ज़बानों पर चढ़ जाएँ। =विषय और वार्ता = इस्लाम के विद्वान मौलाना सैयद अबुल आला मौदूदी लिखते हैं कि यह सूरा व्यापक , अर्थगर्भित और संक्षिप्त सूक्ति का अद्वितीय नमूना है । इसमें बिलकुल दो-टूक तरीके से बता दिया गया है कि इनसान के कल्याण का मार्ग कौन-सा है और उसके विनाश का मार्ग कौन-सा। इमाम शाफ़ई (रह.) ने बहुत ठीक कहा है कि यदि लोग इस सूरा पर विचार करें तो यही उनके मार्गदर्शन के लिए पर्याप्त है। आदरणीय सहाबा (नबी सल्ल. के साथियों) की दृष्टि में इसका महत्त्व क्या था, इसका अनुमान इस बात किया जा सकता है कि हज़रत अब्दुल्लाह बिन हिस्सनिद दारमी अबू मदीना के उल्लेख के अनुसार अल्लाह के रसूल (सल्ल.) के सहाबा में से दो व्यक्ति एक-दूसरे से मिलते तो उस समय तक अलग न होते जब तक एक-दूसरे को सूरा 'अस्र' न सुना लेते। (हदीस : तबरानी)  =सुरह "अल-अस्र" का अनुवाद= बिस्मिल्ला हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अल-अस्र


title: अल-अस्र

text: بسم الله الرحمن الرحيم


title: अल-अस्र

text: गवाह है गुज़रता समय, (103:1) कि वास्तव में मनुष्य घाटे में है,(103:2) सिवाय उन लोगों के जो ईमान लाए और अच्छे कर्म किए और एक-दूसरे को हक़ की ताकीद की, और एक-दूसरे को धैर्य की ताकीद की (103:3) =बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें=सन्दर्भ= =इन्हें भी देखें=


title: अल-हुमज़ह

text: सूरा अल-हुमज़ह (इंग्लिश: Al Humazah) इस्लाम के पवित्र ग्रन्थ कुरआन का 104 वां सूरा (अध्याय) है। इसमें 9 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-हु-म-ज़ह और प्रसिद्ध किंग फ़हद प्रेस के अनुवाद में सूरा अल्-हु-म-ज़ह  नाम दिया गया है।


title: अल-हुमज़ह

text: नाम पहली आयत के शब्द “अल-हु-म-ज़ह" (ताना मारने वाला ) को इसका नाम दिया गया है। =अवतरणकाल=


title: अल-हुमज़ह


title: अल-हुमज़ह

text: इसके मक्की होने पर समस्त टीकाकार सहमत हैं। और इसकी वार्ता और वर्णन शैली पर विचार करने से प्रतीत होता है कि यह भी मक्का के आरम्भिक काल में अवतरित होने वाली सूरतों में से है। =विषय और वार्ता = इस्लाम के विद्वान मौलाना सैयद अबुल आला मौदूदी लिखते हैं कि इसमें कुछ ऐसी नैतिक बुराइयों की निंदा की गई है जो अज्ञानकालीन समाज में धन के लोभी मालदारों में पाई जाती थीं। इस घृणित चरित्र को प्रस्तुत करने के पश्चात् यह बताया गया है कि परलोक में उन लोगों का क्या परिणाम होगा जिनका यह चरित्र है। ये दोनों बातें ऐसे ढंग से बयान की गई है कि जिससे श्रोता की बुद्धि स्वयं इस निष्कर्ष पर पहुँच जाए कि इस तरह के चरित्र का यही परिणाम होना चाहिए और क्योंकि दुनिया में ऐसे चरित्रवालों को कोई दण्ड नहीं मिलता, बल्कि ये फलते - फूलते ही दीख पड़ते हैं, इसलिए परलोक का प्रादुर्भाव निश्चय ही अवश्यम्भावी है। इस सूरा को यदि उन सूरतों के क्रम में रखकर देखा जाए जो सूरा 99 (ज़िलज़ाल) से यहाँ तक चली आ रही हैं, तो आदमी भली-भाँति यह समझ सकता है कि मक्का मुअज़्ज़मा के आरम्भिक काल में किस तरीके से इस्लाम की धारणाओं और उसकी नैतिक शिक्षाओं को लोगों के मन में बिठाया गया था।  =सुरह "अल-हुमज़ह" का अनुवाद= बिस्मिल्ला हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अल-हुमज़ह

text: क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया:


title: अल-हुमज़ह

text: بسم الله الرحمن الرحيم


title: अल-हुमज़ह

text: तबाही है हर कचो के लगाने वाले, ऐब निकालने वाले के लिए,(104:1) जो माल इकट्ठा करता और उसे गिनता रहा (104:2) समझता है कि उसके माल ने उसे अमर कर दिया (104:3) कदापि नहीं, वह चूर-चूर कर देनेवाली में फेंक दिया जाएगा, (104:4) और तुम्हें क्या मालूम कि वह चूर-चूर कर देने वाली क्या है? (104:5) वह अल्लाह की दहकाई हुई आग है, (104:6) जो झाँक लेती है दिलों को (104:7)वह उन पर ढाँक कर बन्द कर दी गई होगी, (104:8) लम्बे-लम्बे स्तम्भों में (104:9) =बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें=सन्दर्भ= =इन्हें भी देखें=


title: अल-फ़ील

text: सूरा अल-फ़ील (इंग्लिश: Al-Fil) इस्लाम के पवित्र ग्रन्थ कुरआन का 105 वां सूरा (अध्याय) है। इसमें 5 आयतें हैं। फिल का अर्थ है हाथी और यह हाथी का अध्याय है। =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-फ़ील और प्रसिद्ध किंग फ़हद प्रेस के अनुवाद में सूरा अल्-फ़ील  नाम दिया गया है।


title: अल-फ़ील

text: नाम पहली ही आयत के शब्द “असहाबिल-फ़ील" (हाथी वालों) से उद्धृत है।  =अवतरणकाल=


title: अल-फ़ील

text: मक्की सूरा अर्थात मुहम्मद के मदीना के निवास के समय हिजरत से पहले अवतरित हुई।


title: अल-फ़ील

text: इस पर मतैक्य है कि यह सूरा मक्की है और इसकी ऐतिहासिक पृष्ठभूमि को यदि दृष्टि में रखकर देखा जाए तो प्रतीत होता है कि इसका अवतरण मक्का मुअज़्ज़मा के आरम्भिक काल में हुआ होगा।


title: अल-फ़ील

text: =ऐतिहासिक पृष्ठभूमि = विद्वान मौलाना सैयद अबुल आला मौदूदी लिखते हैं कि नजरान में यमन के यहूदी शासक जू-नवास ने मसीह (अलै.) के अनुयायियों पर रोज अत्याचार किया था , उसका बदला लेने के लिए हबश की ईसाई हुकूमत ने यमन पर आक्मरण करके हिमयरी हुकूमत को समाप्त कर दिया था और सन् 525 ई. में इस पूरे क्षेत्र पर हबशी शासन स्थापित हो गया था। यह सारी कार्रवाई वास्तव में कुस्तनतीनिया के रोमन राज्य और हबशी हुकूमत के पारम्परिक सहयोग से हुई थी। यह सब कुछ मात्र धार्मिक भावना से नहीं हुआ था, बल्कि इसके पीछे आर्थिक और राजनीतिक उद्देश्य भी काम कर रहे थे, बल्कि सम्भवतः वही इसके मूल प्रेरक थे और उत्पीड़ित ईसाइयों के खून का बदला एक बहाने से अधिक कुछ न था। रूमी हुकूमत ने जबसे मिस्र और सीरिया पर अपना अधिकार जमाया था, उसी समय से उसकी यह कोशिश थी कि पूर्वी अफ़्रीक़ा, भारत , इंडोनेशिया आदि देशों और रूमी अधिक्षेत्रों के मध्य जिस व्यापार पर सैकड़ों वर्ष से अरब का अधिकार चला आ रहा था उसे अरबों के अधिकार से निकालकर वह स्वयं अपने अधिकार में ले ले। इस उद्देश्य के लिए सन् 24 या सन् 25 पूर्व मसीह में कैसर ऑगस्टस ने एक बड़ी सेना रूमी जनरल ऐलियस गॉलोस (Aellus Gallus) की अध्यक्षता में अरब के पश्चिमी तट पर उतार दी थी, ताकि वह उस समुद्री मार्ग पर अधिकार जमा ले जो दक्षिण अरब से सीरिया की ओर जाता है। लेकिन अरब की दुष्कर भौगोलिक परिस्थितियों ने इस अभियान को असफल कर दिया। इसके पश्चात् रूमी अपना सामरिक बेड़ा लाल सागर में ले आए और उन्होंने अरबों के उस व्यापार को समाप्त कर दिया जो वे समुद्र के मार्ग से करते थे और केवल स्थल - मार्ग उनके लिए शेष रह गया। इसी स्थल - मार्ग को क़ब्जे में लेने के लिए उन्होंने हबश (Abyssinia) की ईसाई हुकूमत से गठजोड़ किया और समुद्री बेड़े से उसकी सहायता करके उसको यमन पर अधिकार दिला दिया। (जहाँ हबश के सम्राट की ओर से अबरहा नामक एक व्यक्ति वायसराय नियुक्त हुआ।) यमन पर पूरी तरह अपना प्रभुत्व सुदृढ़ कर लेने के पश्चात् अबरहा ने उस उद्देश्य के लिए काम शुरू कर दिया जो इस अभियान के प्रारम्भ से रूमी राज्य और उन हबशी ईसाइयों के समक्ष था जिनसे उनका मैत्री अनुबन्ध था। अबरहा ने इस उद्देश्य के लिए यमन की राजधानी सनआ (San'a) में एक भव्य गिरजाघर का निर्माण कराया जिसका उल्लेख अरब इतिहासकारों ने अल- क़लीस या अल-कुलैस या अल - कुलैयस के नाम से किया है। (यह यूनानी शब्द EKKLESIA का अरबी रूप है और उर्दू का शब्द ' कलीसा ' भी इसी यूनानी शब्द से निर्मित है।) मुहम्मद बिन इसहाक़ से उल्लिखित है कि इस काम पूर्ण होने के पश्चात् उसने हबश के सम्राट को लिखा कि मैं अरबों का हज काबा से इस कलीसा की ओर मोड़े बिना न रहूँगा।


title: अल-फ़ील

text: इब्न कसीर ने लिखा है कि उसने यमन में खुल्लम - खुल्ला अपने इस संकल्प को व्यक्त किया और इसकी उद्घोषणा करा दी। सके इस अभद्र कर्म का उद्देश्य हमारी दृष्टि में यह था कि अरबों को क्रोधित करे, कि वे कोई ऐसी कार्रवाई करें जिससे उसको मक्का पर आक्रमण करने और काबा को ढा देने का बहाना मिल जाए। मुहम्मद बिन इसहाक़ का बयान है कि उसकी इस उद्घोषणा पर क्रुद्ध होकर एक अरब ने किसी न किसी तरह कलीसा में घुसकर उसे गंदा कर दिया। मुक़ातिल बिन सुलैमान से उल्लिखित है कि कुरैश के कुछ नव-युवकों ने जाकर उस कलीसा में आग लगा दी थी। इसमें से कोई भी घटना यदि घटी हो तो कोई आश्चर्य की बात नहीं है, किन्तु यह भी कुछ असम्भव नहीं कि अबरहा ने स्वयं अपने किसी आदमी से गुप्त रूप से ऐसा कोई अभद्र कर्म कराया हो ताकि उसे मक्का पर चढ़ाई करने का बहाना मिल जाए और इस तरह कुरैश को विनष्ट और समस्त अरबवालों को आतंकित करने अपने दोनों उद्देश्य प्राप्त कर ले। अस्तु दोनों बातों में से जो बात भी हो, जब अबरहा के पास यह सूचना पहुँची कि काबा के श्रद्धालुओं ने उसके कलीसा का यह अपमान किया है तो उसने यह क़सम खाई कि मैं उस वक्त तक चैन न लूंगा, जब तक काबा को ढा न दूं। तत्पश्चात् उसने सन् 570 ई . या सन् 571 ई . में 60 हज़ार की सेना और 13 हाथी (कुछ उल्लेखों के अनुसार 9 हाथी) लेकर मक्का की ओर प्रस्थान किया।


title: अल-फ़ील

text: मार्ग में पहले यमन के एक सरदार जू-नफ़र ने अरबों की एक सेना एकत्र करके उसका प्रतिरोध किया किन्तु वह पराजित हुआ और पकड़ा गया। फिर ख़सअम के क्षेत्र में एक अरब के सरदार नुफ़ैल बिन हबीब ख़सअमी अपने क़बीले को लेकर मुक़ाबले पर आया, किन्तु वह भी पराजित हुआ और पकड़ा गया और वह अपनी जान बचाने के लिए शत्रु का मार्गदर्शन करने के लिए तैयार हो गया। ताइफ़ के निकट पहुँचा तो बनी सक़ीफ़ ने (भी अपने में मुक़ाबले का साहस न पाकर उससे ) कहा कि हम मक्का का मार्ग बताने के लिए मार्गदर्शन का प्रबन्ध किए देते हैं। अबरहा ने यह बात स्वीकार कर ली और बनी सक़ीफ़ ने अबू रिग़ाल नामक एक व्यक्ति को उसके साथ कर दिया। जब मक्का तीन कोस रह गया तो अल - मुग़म्मस ( या अल - मुग़म्मिस) नामक स्थान पर पहुँचकर अबू रिग़ाल मर गया और अरब दीर्घकाल तक उसकी क़ब्र पर पत्थर बरसाते रहे। अब्दुल मुत्तलिब (नबी सल्ल. के दादा), जो उस समय मक्का के सबसे बड़े सरदार थे, ने कुरैश वालों से कहा कि अपने बाल-बच्चों को लेकर पहाड़ों में चले जाएँ ताकि उनका क़त्ले-आम (जन संहार) न हो।


title: अल-फ़ील

text: इस्लामी मान्यता अनुसार  अन्ततः अबरहा और उसकी सेना पर ईश्वरीय प्रकोप हुआ। उस पर कंकरीले पत्थरों की वर्षा होने लगी। भगदड़ मच गई।) भगदड़ में जगह-जगह ये लोग गिर - गिरकर मरते रहे। अता बिन यसार से उल्लिखित है कि सब के सब उसी समय विनष्ट नहीं हो गए, बल्कि कुछ तो कहीं विनष्ट हुए और कुछ भागते हुए रास्ते भर गिरते चले गए। अबरहा भी ख़सअम के भूभाग में पहुँचकर मरा। यह घटना मुज़दलिफ़ा और मिना के मध्य मुहस्सब घाटी के निकट मुसस्सिर के स्थान पर घटित हुई थी। यह इतनी बड़ी घटना थी जो सम्पूर्ण अरब में प्रसिद्ध हो गई और इसपर बहुत-से कवियों ने क़सीदा (यश- वर्णन- काव्य) की रचना की। इन प्रशस्ति काव्यों में यह बात बिलकुल स्पष्ट है कि सबने इसे अल्लाह की शक्ति का चमत्कार घोषित किया और कहीं संकेत रूप में भी यह नहीं कहा कि इसमें उन मूर्तियों का भी कुछ हाथ था, जो में पूजी जा रही थीं। यही नहीं, बल्कि हज़रत उम्मे हानी और हज़रत ज़ुबैर बिन अव्वाम (रजि.) से उल्लिखित है कि अल्लाह के रसूल (सल्ल.) ने कहा, कुरैश ने दस वर्ष (और कुछ उल्लेखों के अनुसार सात वर्ष ) तक एक अल्लाह ( जिसका कोई सहभागी नहीं ) के अतिरिक्त किसी की उपासना नहीं की। जिस वर्ष यह घटना घटित हुई , अरब वाले उसे आमुल-फील (हाथियों का साल) कहते हैं और उसी वर्ष अल्लाह के रसूल (सल्ल.) का शुभ जन्म हुआ। हदीसों के ज्ञाता और इतिहासकार लगभग इस बात पर सहमत है कि हाथी वालों की घटना मुहर्रम के महीने में घटित हुई थी और नबी (सल्ल.) का जन्म रबीउल अव्वल के महीने में हुआ था। अधिकतर लोगों का कहना यह है कि आप (सल्ल.) का जन्म हाथी वालों की घटना के 50 दिन के पश्चात् हुआ। =सूक्ति का उद्देश्य = इस्लाम के विद्वान मौलाना सैयद अबुल आला मौदूदी लिखते हैं कि जो ऐतिहासिक विवरण दिए गए हैं उनको दृष्टि में रखकर सूरा फ़ील पर विचार किया जाए तो यह बात अच्छी तरह समझ में आ जाती है कि इस सूरा में इतने संक्षिप्त रूप में केवल हाथी वालों पर अल्लाह की यातना का उल्लेख कर देने पर क्यों बस किया गया है। घटना कुछ बहुत पुरानी न थी। मक्का का बच्चा-बच्चा इसको जानता था। अरब के लोग साधारणतया इसे जानते थे। समस्त अरब वाले इस बात को स्वीकार करते थे कि इस आक्रमण से काबा की रक्षा किसी देवी या देवता ने नहीं, बल्कि सर्वोच्च अल्लाह ही ने की थी। अल्लाह ही से कुरैश के सरदारों ने सहायता के लिए प्रार्थनाएँ की थीं और कुछ वर्ष तक कुरैश के लोग इस घटना से इतने अधिक प्रभावित रहे थे कि उन्होंने अल्लाह के सिवा किसी और की उपासना न की। इसलिए सूरा फ़ील में इन विस्तृत तथ्यों के उल्लेख की आवश्यकता न थी, बल्कि केवल इस घटना को याद दिलाना पर्याप्त था, ताकि कुरैश के लोग विशेषतः और अरबवाले समान्यतः अपने मन में इस बात पर विचार करें कि मुहम्मद जिस चीज़ की ओर बुला रहे हैं वह आख़िर इसके सिवा क्या है कि समस्त दूसरे पूज्यों को छोड़कर केवल अल्लाह की उपासना और बन्दगी की जाए जो एक है और उसका कोई सहभागी नहीं। तद्धिक वे यह भी सोच लें कि यदि इस सत्य के आह्वान को दबाने के लिए उन्होंने ज़ोर-ज़बरदस्ती से काम लिया तो जिस ईश्वर ने हाथी वालों को तहस-नहस किया था उसी के प्रकोप में वे ग्रस्त होंगे। =सुरह "अल-फ़ील" का अनुवाद= बिस्मिल्ला हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अल-फ़ील


title: अल-फ़ील

text: بسم الله الرحمن الرحيم


title: अल-फ़ील

text: ۝ क्या तुमने देखा नहीं कि तुम्हारे रब ने हाथीवालों के साथ कैसा बरताव किया? (105:1)


title: अल-फ़ील

text: ۝ क्या उसने उनकी चाल को अकारथ नहीं कर दिया? (105:2)


title: अल-फ़ील

text: ۝ और उनपर नियुक्त होने को झुंड के झुंड पक्षी भेजे, (105:3)


title: अल-फ़ील

text: ۝ उनपर कंकरीले पत्थर मार रहे थे (105:4)


title: अल-फ़ील

text: ۝ अन्ततः उन्हें ऐसा कर दिया, जैसे खाने का भूसा हो (105:5) =बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें=इन्हें भी देखें=


title: अल-फ़ील

text: =सन्दर्भ=


title: क़ुरैश (सूरा)

text: सूरा क़ुरैश (इंग्लिश: Quraysh (surah) इस्लाम के पवित्र ग्रन्थ कुरआन का 106 वां सूरा (अध्याय) है। इसमें 4 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा क़ुरैश और प्रसिद्ध किंग फ़हद प्रेस के अनुवाद में भी सूरा क़ुरैश  नाम दिया गया है।


title: क़ुरैश (सूरा)

text: नाम पहली ही आयत के शब्द “क़ुरैश ” को इस सूरा का नाम दिया गया है। =अवतरणकाल=


title: क़ुरैश (सूरा)

text: मक्की सूरा अर्थात पैग़म्बर मुहम्मद के मदीना के निवास के समय हिजरत से पहले अवतरित हुई।


title: क़ुरैश (सूरा)

text: अत्यन्त बहुसंख्या में टीकाकार इसके मक्की होने पर सहमत हैं और इसके मक्की होने की पूरी गवाही इस सूरा के शब्द 'इस घर के रब' में मौजूद है। यदि यह मदीना में अवतरित होती तो 'काबा के घर' के लिए 'इस घर' के शब्द कैसे उपयुक्त हो सकते थे? बल्कि इसकी वार्ता का सूरा फ़ील की वार्ता से इतना गहरा सम्बन्ध है कि सम्भवतः इसका अवतरण इसके पश्चात् संसर्गतः ही हुआ होगा। =विषय और वार्ता = इस्लाम के विद्वान मौलाना सैयद अबुल आला मौदूदी लिखते हैं कि इस सूरा को ठीक-ठीक समझने के लिए आवश्यक है कि उस ऐतिहासिक पृष्ठभूमि को दृष्टि में रखा जाए जिससे इसकी वार्ता और सूरा फ़ील की वार्ता से गहरा सम्बन्ध है। कुरैश का क़बीला नबी (सल्ल.) के प्रमुख पितामह कुसई बिन किलाब के समय तक हिजाज़ में बिखरा हुआ था । सबसे पहले कुसई ने उसको मक्का में एकत्र किया और बैतुल्लाह (काबा ) का प्रबन्ध इस क़बीले के हाथ में आ गया। इसी कारण कुसई को 'मुजम्मा' (एकत्रकर्ता)की उपाधि दी गई। कुसई के बाद उनके बेटे अबदे-मुनाफ़ और अब्दुद्दार के मध्य रियासत के पद विभक्त हो गए। अब्दे-मुनाफ़ के चार बेटे थे: हाशिम, अब्दे-शम्स, मुत्तलिब और नौफ़ल। इनमें से हाशिम, अब्दुल मुत्तलिब के पिता और अल्लाह के रसूल (सल्ल.) के परदादा के मन में सबसे पहले यह विचार आया कि उस अन्तर्राष्ट्रीय व्यापार में हिस्सा लिया जाए जो अरब के मार्ग से पूर्वी देशों और सीरिया और मिस्र के मध्य होता था। और साथ ही, अरबवालों की आवश्यकताओं की सामग्री भीख़रीदकर लाई जाए, ताकि रास्ते में पड़नेवाले क़बीले उनसे माल ख़रीदें और मक्का की मण्डी में देश के भीतरी भाग के व्यापारी ख़रीदारी के लिए आने लगे। दूसरे अरबी क़ाफ़िलों की अपेक्षा कुरैश को यह आसानी प्राप्त थी कि मार्ग के समस्त क़बीले काबा के सेवक होने की हैसियत से उनका आदर करते थे। उन्हें इस बात का कोई ख़तरा न था कि रास्ते में कहीं उनके क़ाफिलों पर डाका मारा जाएगा। रास्ते के क़बीले उनसे पथ के वह भारी कर (Heavy Road Tax) भी वुसूल न कर सकते थे जो दूसरे क़ाफ़िलों से तलब किया जाता था। हाशिम ने इन्हीं समस्त पहलुओं को देखकर व्यापार की योजना बनाई और अपनी इस योजना में अपने शेष तीनों भाइयों को भी सम्मिलित किया। सीरिया के ग़स्सानी बादशाह से हाशिम ने, हबश के बादशाह से अब्दे-शम्स ने, यमन के सरदारों मुत्तलिब ने और इराक़ और फ़ारस की हुकूमतों से नौफ़ल ने व्यापार सम्बन्धी छूटे प्राप्त। इस प्रकार इन लोगों का व्यापार बड़ी तीव्र गति से उन्नति करता चला गया। इसी कारण ये चारों भाई ‘मुत्तजरीन' (व्यापारी) के नाम से प्रसिद्ध हो गए और जो सम्पर्क उन्होंने चतुर्दिक के क़बीलों और रियासतों से स्थापित किए थे उनके कारण इनको ‘असहाबुल ईलाफ़' भी कहा जाता था, जिसका शाब्दिक अर्थ है 'प्रेम पैदा करनेवाले'। इस कारोबार के कारण कुरैश के लोगों को सीरिया, मिस्र, इराक़, ईरान, यमन और हबश के देशों से सम्बन्ध के उक्त अवसर प्राप्त हुए और विभिन्न देशों की संस्कृति और सभ्यता के प्रत्यक्ष रूप में सम्पर्क में आने के कारण उनके ज्ञान, बुद्धि एवं दृष्टि का मापदण्ड इतना उच्च होता चला गया कि अरब का कोई कबीला उनकी टक्कर का न रहा। धन-दौलत की दृष्टि से भी वे अरब में सबसे ऊपर हो गए और मक्का प्रायद्वीप अरब का सबसे महत्त्वपूर्ण व्यापारिक केन्द्र बन गया। इन अन्तर्राष्ट्रीय सम्बन्धों का बड़ा लाभ यह भी हुआ कि इराक़ से ये लोग वह लिपि लेकर आए जो आगे चलकर कुरआन मजीद लिखने के लिए प्रयोग में आई। अरब के किसी दूसरे क़बीले में इतने पढ़े-लिखे लोग न थे जितने कुरैश में थे। इन्ही कारणों से नबी (सल्ल.) ने कहा था, “कुरैश लोगों के नेता हैं।" (हदीस : मुसनद अहमद अम्र बिन आस की रिवायतें)


title: क़ुरैश (सूरा)

text: कुरैश इस तरह उन्नति पर उन्नति करते चले जा रहे थे कि मक्का पर अबरहा के आक्रमण की घटना घटित हुई। यदि उस समय अबरहा इस पवित्र नगर पर विजय पाने और काबा को ढा में सफल हो जाता तो अरब में कुरैश ही की नहीं, स्वयं काबा की धाक भी समाप्त हो जाती। (किन्तु ईश्वरीय प्रकोप ने जब अबरहा की लाई हुई साठ हज़ार की सेना को विनष्ट कर दिया तो) काबा के 'बैतुल्लाह' (ईशगृह) होने पर तमाम अरबवालों का ईमान पहले से कई गुना ज़्यादा मज़बूत हो गया, और इसके साथ कुरैश की धाक भी देश भर में पहले से अधिक जम गई। =सूक्ति का उद्देश्य = विद्वान मौलाना सैयद अबुल आला मौदूदी लिखते हैं कि नबी (सल्ल.) के समय में ये वृत्तान्त क्योंकि सभी को मालूम थे इसलिए इनके उल्लेख की आवश्यकता न थी। यही कारण है कि इस सूरा के चार संक्षिप्त वाक्यों में कुरैश से केवल इतनी बात कहने पर बस किया गाया कि जब तुम स्वयं इस घर (काबा) को प्रतिमाओं का नहीं, बल्कि अल्लाह का घर मानते हो और जब तुम्हें अच्छी तरह ज्ञात कि वह अल्लाह ही है जिसने तुम्हें इस घर के कारण यह शान्ति और निश्चिन्तता प्रदान की, तुम्हारे व्यापार को यह उन्नति दी और तुम्हें भुखमरी से बचाकर यह सम्पन्नता प्रदान की तो तुम्हे उसी की उपासना और बन्दगी करनी चाहिए।  =सुरह "क़ुरैश" का अनुवाद= बिस्मिल्ला हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: क़ुरैश (सूरा)

text: क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया:


title: क़ुरैश (सूरा)

text: بسم الله الرحمن الرحيم


title: क़ुरैश (सूरा)

text: ۝ कितना है क़ुरैश को लगाए और परचाए रखना, (106:1)


title: क़ुरैश (सूरा)

text: ۝ लगाए और परचाए रखना उन्हें जाड़े और गर्मी की यात्रा से (106:2)


title: क़ुरैश (सूरा)

text: ۝ अतः उन्हें चाहिए कि इस घर (काबा) के रब की बन्दगी करे, (106:3)


title: क़ुरैश (सूरा)

text: ۝ जिसने उन्हें खिलाकर भूख से बचाया और निश्चिन्तता प्रदान करके भय से बचाया (106:4) =बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें=सन्दर्भ= =इन्हें भी देखें=


title: अल-माऊन

text: सूरा अल-माऊन (इंग्लिश: Al-Ma'un) इस्लाम के पवित्र ग्रन्थ कुरआन का 107 वां सूरा (अध्याय) है। इसमें 7 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल्-माऊ़न और प्रसिद्ध किंग फ़हद प्रेस के अनुवाद में भी सूरा अल्-माऊ़न नाम दिया गया है।


title: अल-माऊन

text: नाम अंतिम आयत के अंतिम शब्द 'अल-माऊन' (साधारण ज़रूरत की चीजें) को इसका नाम दिया गया है। =अवतरणकाल=


title: अल-माऊन


title: अल-माऊन

text: इब्ने मरदूयह ने इब्ने अब्बास (रजि.) और इब्ने जुबैर (रजि.) का कथन उद्धृत किया है कि यह सूरा मक्की है और यही कथन अता और जाबिर का भी है। लेकिन अबू हैयान ने 'अल - बहरुल - मुहीत' में इब्ने अब्बास (रजि.) और क़दातह (रजि.) और ज़हाक का यह कथन उद्धृत किया है कि यह मदीना में अवतरित हुई है। स्वयं इस सूरा में एक आन्तरिक साक्ष्य ऐसा विद्यमान है जो इसके मदनी होने की पुष्टि करता है और वह यह है कि इसमें उन नमाज़ पढ़ने वालों को विनष्ट होने की धमकी दी गई है जो अपनी नमाज़ों से ग़फ़लत बरतते और दिखाने के लिए नमाज़ पढ़ते हैं। इस प्रकार के मुनाफ़िक़ (कपटाचारी) मदीना ही में पाए जाते थे, मक्का में नहीं। =विषय और वार्ता = इस्लाम के विद्वान मौलाना सैयद अबुल आला मौदूदी लिखते हैं कि इसका विषय यह बताना है कि परलोक पर ईमान न लाना मनुष्य में किस प्रकार के नैतिक आचरण पैदा करता है। आयत 2 और 3 में उन काफ़िरों(इन्कार करने वालों( की हालत बयान की गई है जो खुल्लम-खुल्ला परलोक को झुठलाते हैं और अन्तिम चार आयतों में उन कपटाचारियों की दशा पर प्रकाश डाला गया है जो देखने में तो मुसलमान हैं, परन्तु मन में परलोक और उसके प्रतिदान और दण्ड और उसके फल और बुरे बदले की कोई धारणा नहीं रखते। कुल मिलाकर दोनों प्रकार के गिरोहों की नीति को बयान करने का उद्देश्य यह तथ्य लोगों के मन में बिठाना है कि मनुष्य में और स्थायी विशुद्ध आचरण परलोक की धारणा के बिना पैदा नहीं हो सकता।  =सुरह "अल-माऊन" का अनुवाद= बिस्मिल्लाह हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अल-माऊन


title: अल-माऊन

text: بسم الله الرحمن الرحيم


title: अल-माऊन

text: ۝ क्या तुमने उसे देखा जो दीन को झुठलाता है? (107:1)


title: अल-माऊन

text: ۝ वही तो है जो अनाथ को धक्के देता है, (107:2)


title: अल-माऊन

text: ۝ और मुहताज के खिलाने पर नहीं उकसाता (107:3)


title: अल-माऊन

text: ۝ अतः तबाही है उन नमाज़ियों के लिए, (107:4)


title: अल-माऊन

text: ۝ जो अपनी नमाज़ से ग़ाफिल (असावधान) हैं, (107:5)


title: अल-माऊन

text: ۝ जो दिखावे के लिए कार्य करते हैं, (107:6)


title: अल-माऊन

text: ۝ और साधारण बरतने की चीज़ भी किसी को नहीं देते (107:7)


title: अल-माऊन

text: =बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें=सन्दर्भ= =इन्हें भी देखें=


title: अल-कौथर

text: अल-कौथर (अल-कौसर):(इंग्लिश: Al-Kawthar) इस्लाम के पवित्र ग्रन्थ कुरआन का 108 वां सूरा (अध्याय) है। इसमें 3 आयतें हैं।  इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-कौसर और प्रसिद्ध किंग फ़हद प्रेस के अनुवाद में भी सूरा अल्-कौसर  नाम दिया गया है।


title: अल-कौथर

text: नाम "हमने तुम्हें कौसर (अल-कौसर) प्रदान कर दिया" के शब्द 'अल-कौसर' को इसका नाम दिया गया है।


title: अल-कौथर

text: इस्लामी मान्यता में जन्नत की नहर का नाम।


title: अल-कौथर

text: मक्की सूरा अर्थात पैग़म्बर मुहम्मद के मदीना के निवास के समय हिजरत से पहले अवतरित हुई।


title: अल-कौथर

text: इब्ने मरदूयह ने हज़रत अब्दुल्लाह बिन अब्बास (रजि.), हज़रत अब्दुल्लाह बिन जुबैर (रजि.) और हज़रत आइशा सिद्दीक़ा (रजि.) से उद्धृत किया है कि यह सूरा मक्की है और सामान्यतः सभी टीकाकारों का कथन भी यही है, किन्तु हज़रत हसन बसरी, इक्रमा, मुजाहिद और क़तादह इसको मदनी घोषित करते हैं। इमाम सुयूती ने 'इतक़ान' में इसी कथन को सत्यानुकूल ठहराया है और इमाम नववी ने 'मुस्लिम' की टीका में इसी टीका को प्राथमिकता दी है। कारण इसका वह उल्लेख है जो इमाम अहमद, मुस्लिम और बैहक़ी आदि हदीसशास्त्रियों ने हज़रत अनस बिन मालिक (रजि.) से उद्धृत किया है। (लेकिन यह कोई दृढ़ प्रमाण नहीं है। सत्य यह है कि) हज़रत अनस (रजि.) का यह उल्लेख यदि सन्देह पैदा करने का कारण न हो तो सूरा 'कौसर' की पूरी वार्ता अपने आप इस बात का साक्ष्य प्रस्तुत करती है कि यह मक्का मुअज़्ज़मा में अवतरित हुई थी और उस कालखण्ड में अवतरित हुई थी जब नबी (सल्ल.) को अत्यन्त हताश कर देनेवाली परिस्थितियों का सामना करना पड़ रहा था।


title: अल-कौथर

text: इस्लाम के विद्वान मौलाना सैयद अबुल आला मौदूदी लिखते हैं कि इससे पहले सूरा 93 (अज़-जुहा) और सूरा 94 (अल-इनशिराह) में नुबूवत के आरम्भिक काल में जब अलह के नबी (सल्ल.) अत्यन्त कठिनाइयों से गुज़र रहे थे और दूर तक कहीं सफलता के चिह्न दिखाई नहीं दे रहे थे, उस समय आपको सांत्वना देने और आपको हिम्मत बँधाने के लिए सर्वोच्च अल्लाह ने अनेक आयतें अवतरित कीं। ऐसी ही परिस्थितियाँ थीं जिसमें सूरा ‘कौसर' अवतरित करके अल्लाह ने नबी (सल्ल.) को सांत्वना दी और आपके विरोधियों के तबाह और विनष्ट होने की भविष्यवाणी भी की। कुरैश के काफ़िर (इन्कार करने वाले) कहते थे कि मुहम्मद (सल्ल.) सम्पूर्ण जाति से कट गए हैं और उनकी हैसियत एक अकेले और निस्सहाय व्यक्ति की सी हो गई है। इक्रमा से उल्लिखित है कि जब हुजूर (सल्ल.) नबी बनाए गए और आपने कुरैश को इस्लाम की ओर बुलाना शुरू किया तो कुरैश के लोग कहने लगे कि “बति- र मुहम्मदुन मिन्ना" ( इब्ने जरीर) अर्थात् मुहम्मद अपनी क़ौम से कटकर ऐसे हो गए हैं जैसे कोई वृक्ष अपनी जड़ से कट गया हो और सम्भावना इसी की हो कि कुछ समय पश्चात् वह सूखकर मिट्टी में मिल जाएगा। मुहम्मद बिन इसहाक़ कहते हैं कि मक्का के सरदार आस बिन वाइल सहमी के सामने जब अल्लाह के रसूल (सल्ल.) की चर्चा की जाती तो वह कहता , “अजी, छोड़ो उन्हें, वे तो एक अबतर (जड़ कटे) आदमी हैं। उनकी कोई नर सन्तान नहीं। मर जाएँगे तो कोई उनका नाम लेने वाला भी नहीं होगा।" शिमर बिन अतीया का बयान है कि उक़बा बिन अबी मुईत भी ऐसी ही बातें नबी (सल्ल.) के सम्बन्ध में कहा करता था, (इब्ने जरीर)। अता कहते हैं कि जब नबी (सल्ल.) के दूसरे बेटे का देहान्त हुआ तो आपका अपना चचा अबू लहब, (जिसका घर आपके घर से बिलकुल मिला हुआ था) दौड़ा हुआ, बहुदेववादियों के पास गया और उनको यह ‘शुभ - सूचना' दी कि “आज रात मुहम्मद (सल्ल.) सन्तानहीन हो गए या उनकी जड़ कट गई।" (यही हाल आस बिन वाईल और अबू जहल आदि क़ौम के दूसरे सरदारों का भी था।) पर सूरा कौसर अवतरित की गई। अल्लाह ने आपको इस अत्यन्त संक्षिप्त सूरा के एक वाक्य में वह शुभ - सूचना दी जिनसे बड़ी शुभ - सूचना संसार के किसी मनुष्य को कभी नहीं दी गई और साथ-साथ यह फैसला भी सुना दिया कि आपका विरोध करने वालों ही की जड़ कट जाएगी। बिस्मिल्लाह हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अल-कौथर

text: क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया:


title: अल-कौथर

text: بسم الله الرحمن الرحيم


title: अल-कौथर

text: ۝ निश्चय ही हमने तुम्हें कौसर प्रदान किया, (108:1)


title: अल-कौथर

text: ۝ अतः तुम अपने रब ही के लिए नमाज़ पढ़ो और (उसी के दिन) क़़ुरबानी करो(108:2)


title: अल-कौथर

text: ۝ निस्संदेह तुम्हारा जो वैरी है वही जड़कटा है (108:3)


title: अल-कौथर

text: इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें=सन्दर्भ= =इन्हें भी देखें=


title: अल-काफ़िरून

text: सूरा अल-काफ़िरून (इंग्लिश: Al-Kafirun) इस्लाम के पवित्र ग्रन्थ कुरआन का 109 वां सूरा (अध्याय) है। इसमें 6 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-काफ़िरून और प्रसिद्ध किंग फ़हद प्रेस के अनुवाद में भी सूरा अल्-काफ़िरून  नाम दिया गया है।


title: अल-काफ़िरून

text: नाम पहली ही आयत “कह दो कि ऐ काफ़िरो (अल-काफ़िरून)!" के शब्द 'अल काफ़िरून' को इस सूरा का नाम दिया गया है।  =अवतरणकाल=


title: अल-काफ़िरून


title: अल-काफ़िरून

text: विद्वान मौलाना सैयद अबुल आला मौदूदी लिखते हैं कि हज़रत अब्दुल्लाह बिन मसऊद (रजि.) आदि कहते हैं कि यह सूरा मक्की है । हज़रत अब्दुल्लाह बिन ज़ुबैर (रजि.) कहते हैं कि यह मदनी है। लेकिन सामान्यतः सभी टीकाकारों की दृष्टि में यह मक्की सूरा है और इसकी वार्ता स्वयं इसके मक्की होने की पुष्टि कर रही है। =पृष्ठभूमि = मक्का मुअज़्ज़मा में एक ऐसा समय गुज़रा है जब नबी (सल्ल.) के इस्लामी आह्वान के विरूद्ध कुरैश के बहुदेववादी समाज में विरोध का तुफ़ान तो उठ चुका था, किन्तु अभी कुरैश के सरदार इस बात से बिलकुल निराश नहीं हुए थे कि नबी (सल्ल.) को किसी -न- किसी तरह समझौते पर तैयार किया जा सकेगा। इसलिए समय समय पर वे आपके पास समझौते के विभिन्न प्रस्ताव ले-लेकर आते रहते थे, ताकि आप उसमें से किसी को मान लें और वह झगड़ा समाप्त हो जाए जो आप किसी के और उनके बीच पैदा हो चुका था। इस सम्बन्ध में कई एक उल्लेख हदीसों में उद्धृत हुए हैं: (किसी में कुरैश का यह प्रस्ताव उल्लिखित है कि) “ हम आपको इतना धन दिए देते हैं कि आप मक्का के सबसे अधिक धनवान व्यक्ति बन जाएँ, आप जिस स्त्री को पसन्द करें उससे आपका विवाह किए देते हैं, हम आपके पीछे चलने के लिए तैयार हैं; आप बस हमारी यह बात मान लें कि हमारे पूज्य देवताओं का खंडन करने से बाज़ रहें।” (किसी में उनका यह प्रस्ताव उल्लिखित है कि ) एक वर्ष आप हमारे उपास्यों लात और उज़्ज़ा की उपासना करें और एक वर्ष हम आपके उपास्य की उपासना करें। इस पर यह सूरा अवतरित हुई।


title: अल-काफ़िरून

text: =विषय और वार्ता = इस्लाम के विद्वान मौलाना सैयद अबुल आला मौदूदी लिखते हैं कि इस पृष्ठभूमि को दृष्टि में रखकर देखा जाए तो मालूम होता है कि यह सूरा धार्मिक उदारता के लिए नहीं उतरी थी, (अर्थात् इसलिए नहीं उतरी है कि प्रचलित समस्त धर्मों को इस बात का प्रमाणपत्र दे दिया जाए कि वे सब अपनी-अपनी जगह पर सत्य हैं।) जैसा कि आजकल के कुछ लोग समझते हैं , बल्कि इसलिए अवतरित हुई थी कि इसकी घोषणा कर दी जाए कि काफ़िरों (इन्कार करनेवाक़े, कुफ़्र करने वालों) के धर्म और उनकी पूजा-पाठ और उनके उपास्यों से हम बिलकुल बरी और विरक्त हैं। उनसे हमारा कोई सम्बन्ध नहीं है और उन्हें बता दिया जाए कि कुफ़्र का धर्म और इस्लाम का धर्म दोनों एक-दूसरे से बिलकुल अलग हैं। उनके परस्पर मिल जाने का सिरे से कोई प्रश्न ही पैदा नहीं होता। यह बात यद्यपि आरम्भ में कुरैश के काफ़िरों को सम्बोधित करके समझौते के उनके प्रस्ताव के प्रत्युत्तर में कही गई थी , लेकिन यह उन्हीं तक सीमित नहीं है , बल्कि इसे कुरआन में अंकित करके समस्त मुसलमानों को क़ियामत तक के लिए यह शिक्षा दे दी गई है कि कुफ़्र का धर्म जहाँ जिस रूप में भी है, उन्हें उससे कथन और कर्म दोनों से असम्बद्धता प्रकट करनी चाहिए। अल्लाह के रसूल (सल्ल.) की दृष्टि में इस सूरा का क्या महत्त्व था, इसका अनुमान निम्नांकित हदीसों से किया जा सकता है:


title: अल-काफ़िरून

text: हज़रत अब्दुल्लाह बिन उमर (रजि.) से उल्लिखित है कि मैंने कितनी ही बार नबी (सल्ल.) को फ़ज्र की नमाज़ से पहले और मग़रिब की नमाज़ के बाद की दो 'रकअतों' में 'सूरा अल-काफ़िरून' और सूरा ‘अल- इख़लास' पढ़ते देखा है। हज़रत ख़ब्बाब (रजि.) कहते हैं कि नबी (सल्ल.) ने मुझसे कहा कि जब तुम सोने के लिए अपने बिस्तर पर लेटो तो सूरा 'अल-काफ़िरून' पढ़ लिया करो। और नबी (सल्ल.) का अपना भी यही तरीक़ा था कि जब सोने के लिए लेटते तो यह सूरा पढ़ लिया करते थे। (हदीस : बज़्ज़ार , तबरानी , इब्ने मरदूयह ) =सुरह "अल-काफ़िरून" का अनुवाद= बिस्मिल्लाह हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अल-काफ़िरून


title: अल-काफ़िरून

text: بسم الله الرحمن الرحيم


title: अल-काफ़िरून

text: ۝ कह दो, "ऐ इनकार करने वालो!" (109:1)


title: अल-काफ़िरून

text: ۝ मैं वैसी बन्दगी नहीं करूँगा जैसी बन्दगी तुम करते हो, (109:2)


title: अल-काफ़िरून

text: ۝ और न तुम वैसी बन्दगी करने वाले हो जैसी बन्दगी में करता हूँ (109:3)


title: अल-काफ़िरून

text: ۝ और न मैं वैसी बन्दगी करने वाला हूँ जैसी बन्दगी तुमने की है (109:4)


title: अल-काफ़िरून

text: ۝ और न तुम वैसी बन्दगी करने वाला हुए जैसी बन्दगी मैं करता हूँ(109:5)


title: अल-काफ़िरून

text: ۝ तुम्हारे लिए तुम्हारा धर्म है और मेरे लिए मेरा धर्म!" (109:6)


title: अल-काफ़िरून

text: =बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें=सन्दर्भ= =इन्हें भी देखें=


title: अन-नास

text: अल-नास (الناس) : क़ुरआन का 114 वां सूरा (अध्याय) है. इस में 6 आयतें हैं.


title: अन-नास

text: بِسْمِ اللَّهِ الرَّحْمَٰنِ الرَّحِيمِ


title: अन-नास

text: बिस्मिल्ला हिर्रह्मा निर्रहीम


title: अन-नास

text: قُلْ أَعُوذُ بِرَبِّ النَّاسِ 1. क़ुल अऊज़ु बिरब्बिन-नास  مَلِكِ النَّاسِ 2. मालिकिन-नास إِلَٰهِ النَّاسِ 3. इलाहिन-नास مِنْ شَرِّ الْوَسْوَاسِ الْخَنَّاسِ 4. मिन शररिल वसवासिल ख़न्नास  الَّذِي يُوَسْوِسُ فِي صُدُورِ النَّاسِ 5. अल्लज़ी युवास्विसु फ़ी सुदूरिन्नास  مِنَ الْجِنَّةِ وَالنَّاسِ 6. मिनल-जिन्नति वन्नास


title: अन-नास

text: 1. (ऐ रसूल) तुम कह दो मैं लोगों के परवरदिगार  2. लोगों के बादशाह  3. लोगों के माबूद की (शैतानी)  4. वसवसे की बुराई से पनाह माँगता हूँ 5. जो (ख़ुदा के नाम से) पीछे हट जाता है जो लोगों के दिलों में वसवसे डाला करता है  6. जिन्नात में से ख्वाह आदमियों में से


title: अन-नस्र

text: सूरा अन-नस्र (इंग्लिश: An-Nasr) इस्लाम के पवित्र ग्रन्थ कुरआन का 110 वां सूरा (अध्याय) है। इसमें 5 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अन्-नस्र और प्रसिद्ध किंग फ़हद प्रेस के अनुवाद में भी सूरा अन्-नस्र  नाम दिया गया है।


title: अन-नस्र

text: नाम पहली ही आयत “जब अल्लाह की मदद (नस्र) आ जाए" के शब्द 'नस्र' को इस सूरा का नाम दिया गया है। =अवतरणकाल=


title: अन-नस्र

text: मदनी सूरा अर्थात पैग़म्बर मुहम्मद के मदीना के निवास के समय हिजरत के पश्चात अवतरित हुई।


title: अन-नस्र

text: विद्वान मौलाना सैयद अबुल आला मौदूदी लिखते हैं कि हज़रत अब्दुल्लाह बिन अब्बास (रजि.) का बयान है कि यह कुरआन मजीद की अन्तिम सूरा है अर्थात् सिके पश्चात कुछ आयतें तो अवतरित हुई, किन्तु कोई पूर्ण सूरा नबी (सल्ल.) पर अवतरित नहीं हुई। (हदीस : मुस्लिम , नसी, तबरानी, इब्ने अबी शैबा, इब्ने मरदूयह) हज़रत अब्दुल्लाह बिन उमर से उल्लिखित है कि यह सूरा हिज्जतुल-विदाअ (नबी सल्ल. का अन्तिम हज) के अवसर पर अय्यामे- तशरीक़ (क़ुरबानी के तीन दिन) के मध्य में मिना के स्थान पर अवतरित हुई और इसके पश्चात् नबी (सल्ल.) ने अपनी ऊँटनी पर सवार होकर अपना प्रसिद्ध अभिभाषण दिया, (हदीस : तिरमिज़ी , बज़्जार , बैहक़ी)। (इस अभिभाषण में लोगों को यह याद दिलाने के बाद कि) “ यह अय्यामे तशरीक़ के मध्य का दिन है और यह ' मशअरे हराम '(स्थान विशेष) है। नबी (सल्ल.) ने कहा कि मैं नहीं जानता, शायद इसके बाद में तुमसे न मिल सकूँ। सावधान रहो, तुम्हारे खून, तुम्हारी इज़्ज़तें एक दूसरे पर उसी तरह हराम हैं जिस तरह यह दिन और यह स्थान हराम है। यहाँ तक कि तुम अपने प्रभु के सामने उपस्थित हो और वह तुमसे तुम्हारे कर्मों के बारे में पूछगछ करे। सुनो, यह बात तुममें से निकटवाला दूरवाले तक पहुँचा दे; सुनो क्या मैंने तुम्हें पहुंचा दिया? "इसके बाद जब हम लोग मदीना लौटे तो कुछ अधिक दिन नहीं बीते थे कि नबी (सल्ल.) का देहान्त हो गया।इन दोनों रिवायतों (उल्लेखों) को मिलाकर देखा जाए तो मालूम होता है कि सूरा ‘नस्र' के अवतरण और अल्लाह के रसूल (सल्ल.) के दुनिया से प्रस्थान करने के मध्य तीन महीने कुछ दिन का अन्तराल था, क्योंकि इतिहास की दृष्टि से हिज्जतुल विदाअ और हुजूर (सल्ल.) के देहावसान के मध्य इतना ही समय गुज़रा था। इब्ने अब्बास (रजि.) का बयान है कि जब यह सूरा अवतरित हुई तो नबी (सल्ल.) ने फ़रमाया कि मुझे मेरी मृत्यु की ख़बर दे दी गई है और मेरा समय पुरा हुआ (मुस्नद अहमद, इब्ने ज़रीर, इब्ने मुज़िर, इब्ने मरदूयह)। दूसरे उल्लेखों, जो हज़रत अब्दुल्लाह बिन अब्बास (रजि.) से उद्धृत हुए हैं, में बयान किया गया है कि इस सूरा के अवतरण से नबी (सल्ल.) ने यह समक्ष लिया था कि आपको संसार से विदा होने की सूचना दे दी गई है (हदीस : मुस्लिम, मुस्नद अहमद, इब्ने जरीर , तबरानी , नसई)। =विषय और वार्ता = इस्लाम के विद्वान मौलाना सैयद अबुल आला मौदूदी लिखते हैं कि जैसा कि उपर्युक्त उल्लेख से मालूम होता है , इसि सूरा में अल्लाह ने अपने रसूल (सल्ल.) को यह बताया था कि जब अरब में इस्लाम की विजय पूर्ण हो जाए और अल्लाह के दीन (धर्म) में लोग दल -के- दल प्रवेश करने लगे, तो इसका अर्थ यह है कि यह काम पूरा हो गया जिसके लिए आप संसार में भेजे गए थे। तदन्तर आपको आदेश दिया गया कि आप अल्लाह की स्तुति और उसकी महानता का वर्णन करने में लग जाएँ कि उसकी उदार कृपा से आप इतना बड़ा काम सम्प्न करने में सफल हुए और उससे प्रार्थना करें कि इस सेवा के करने में जो भूल-चूक या कोताही भी आपसे हुई हो, उसे वह क्षमा कर दे। हज़रत आइशा (रजि.) कहती है कि अल्लाह के रसूल (सल्ल.) अपने देहान्त से पहले “सुब्हा न - कल्लाहुम - म व बिहमदि - क , अस्तग़फ़िरु - क व अतूबु इलैक" (तेरी स्तुति हो ऐ अल्लाह , मैं तुझसे क्षमा - याचना करता हूँ और तेरी ही ओर लौटता हूँ।) (कुछ उल्लेखों में ये शब्द आए हैं , “ सुब्हानल्लाहि व बिहमदिही अस्तग़फ़िरुल्लाहि व अतूबु इलैह") बहुत अधिक पढ़ा करते थे । मैंने कहा , “ऐ अल्लाह के रसूल! ये कैसे शब्द है जो आपने अब पढ़ने आरम्भ कर दिए हैं? ' 'तो कहा कि मेरे लिए एक लक्षण निश्चित कर दिया गया है। जब मैं उसे देखू तो ये शब्द कहा करूं और वे हैं, "जब अल्लाह की सहायता आ जाए और विजय प्राप्त हो जाए” (हदीस: मुस्नद अहमद , मुस्लिम , इब्ने जरीर)। (इसके अतिरिक्त कुछ और ईश- स्मरण के शब्द भी हदीसों में उल्लिखित हैं जो आप (सल्ल.) अपने जीवन के अन्तिम दिनों में अधिकतर उच्चारित किया करते थे।) इब्ने अब्बास (रजि.) का बयान है कि इस सूरा के अवतरित होने के बाद अल्लाह के रसूल (सल्ल.) परलोक के लिए परिश्रम और तपस्या करने में इतनी कड़ाई के साथ व्यस्त हो गए जितने इनसे पहले कभी न हुए थे। (हदीस: नसई, तबरानी, इब्ने अबी हातिम , इब्ने मरदूयह)  =सुरह "अन-नस्र" का अनुवाद= बिस्मिल्लाह हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अन-नस्र

text: क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया:


title: अन-नस्र

text: بسم الله الرحمن الرحيم


title: अन-नस्र

text: ۝ जब अल्लाह की सहायता आ जाए और विजय प्राप्त हो, (110:1)


title: अन-नस्र

text: ۝ और तुम लोगों को देखो कि वे अल्लाह के दीन (धर्म) में गिरोह के गिरोह प्रवेश कर रहे है, (110:2)


title: अन-नस्र

text: ۝ तो अपने रब की प्रशंसा करो और उससे क्षमा चाहो। निस्संदेह वह बड़ा तौबा क़बूल करने वाला है (110:3)


title: अन-नस्र


title: अल-मसद्द

text: अल मसद या लहब : क़ुरआन का 111 वां अध्याय (सूरा) है। इस में 5 आयतें हैं.


title: अल-फ़लक़

text: सूरा अल-फ़लक़ (इंग्लिश: Al-Falaq) इस्लाम के पवित्र ग्रन्थ कुरआन का 113 वां सूरा (अध्याय) है। इसमें 5 आयतें हैं।  =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-फ़लक़ और प्रसिद्ध किंग फ़हद प्रेस के अनुवाद में भी सूरा अल्-फ़लक़  नाम दिया गया है।


title: अल-फ़लक़

text: यद्यपि कुरआन मजीद की ये दोनों अन्तिम सूरतें (अल-फ़लक़) और अगली सूरा 114 वां (अन-नास) अपनी जगह पर अलग-अलग हैं और मूल ग्रंथ में अलग नामों ही से लिखी हुई हैं , किन्तु इनके मध्य परस्पर इतना गहरा सम्बन्ध है और इनकी विषय-वस्तुएँ एक-दूसरे से इतना निकटतम साम्य रखती है कि इनका एक संयुक्त नाम 'मुअ़व्विज़तैन' (पनाह माँगने वाली दो सूरतें) रखा गया है। इमाम बैहक़ी ने 'दलायले-नुबूवत' में लिखा है कि ये अवतरित भी एक साथ ही हुई हैं। इसी कारण इसका संयुक्त नाम 'मुअविज़तैन' है।  =अवतरणकाल=


title: अल-फ़लक़

text: मक्की सूरा अर्थात पैग़म्बर मुहम्मद के मदीना के निवास के समय हिजरत से पहले अवतरित हुई।


title: अल-फ़लक़

text: हज़रत हसन बसरी, इक्रमा , अता और जाबिर बिन ज़ैद (रह.) कहते हैं कि ये दोनों सूरतें मक्की हैं। हज़रत अब्दुल्लाह बिन जुबैर (रजि.) और (क़तादा (रह.) कहते हैं कि ये मदनी हैं। लेकिन इसकी विषय-वस्तु साफ़ बता रही है कि ये प्रारम्भ में मक्का में उस समय अवतरित हुई होंगी जब वहाँ नबी (सल्ल.) का विरोध उग्र रूप धारण कर चुका था। तदन्तर जब मदीना तैयबा के कपटाचारी, यहूदी और बहुदेववादियों के विरोध के तूफ़ान उठे तो नबी (सल्ल.) को फिर इन्हीं दोनों सूरतों को पढ़ने के लिए प्रेरित किया गया। =विषय और वार्ता = विद्वान मौलाना सैयद अबुल आला मौदूदी लिखते हैं कि मक्का मुअज्जमा में दोनों सूरतें जिन परिस्थितियों में अवतरित हुई थीं वे ये थीं कि इस्लाम का आह्वान प्रारम्भ होते ही ऐसा प्रतीत होने लगा कि अल्लाह के रसूल (सल्ल.) ने मानो भिड़ों के छत्ते में हाथ डाल दिया है। जैसे-जैसे आपके आह्वान का विस्तार होता गया, कुरैश के काफ़िरों का विरोध भी उग्र रूप धारण करता चला गया। जब तक उन्हें यह आशा रही कि शायद वे किसी तरह सौदेबाज़ी करके या बहला फुसलाकर आपको इस काम से रोक सकेंगे, उस समय तक तो फिर भी वैर-भाव की तीव्रता में कुछ कमी रही। किन्तु जब नबी (सल्ल.) ने उनको इस ओर से बिलकुल निराश कर दिया तो काफ़िरों (इन्कार करने वालों) की दुश्मनी अपने चरम पर पहुँच गई। विशेष रूप से जिन घरानों के व्यक्तियों (पुरुषों या स्त्रियों, लड़कों या लड़कियों) ने इस्लाम क़बूल कर लिया उनके दिलों में तो नबी (सल्ल.) के विरूद्ध निरन्तर क्रोध की भट्टियाँ सुलगती रहती थीं। घर-घर आपको कोसा जा रहा था। गुप्त परामर्श किए जा रहे थे, ताकि आपकी या तो मृत्यु हो जाए या आप अत्यन्त रोगग्रस्त या विक्षिप्त हो जाएँ। इस्लामी मान्यता अनुसार जिन्न और मनुष्य दोनों प्रकार के शैतान हर तरफ़ फैला गए थे, ताकि जनसामान्य के विरूद्ध और आपके लाए हुए धर्म और कुरआन के विरूद्ध कोई -न- कोई भ्रम और संशय डाल दें जिससे लोग बदगुमान होकर आपसे दूर भागने लगें। बहुत-से लोगों के दिलों में ईर्ष्या की अग्नि धधक रही थी, क्योंकि वे अपने सिवा या अपने क़बीले के किसी आदमी के सिवा दूसरे किसी व्यक्ति का चिराग़ जलते न देख सकते थे । इन परिस्थितियों में अल्लाह के रसूल (सल्ल.) को (अल्लाह की पनाह माँगने का आदेश दिया गया है , जो इन दोनों सूरतों में उल्लिखित है।) यह उसी तरह की बात है जैसे हज़रत मूसा (अलै.) ने उस समय कही थी जब फ़िरऔन ने भरे दरबार में उनके क़त्ल का इरादा व्यक्त किया कि  "मैंने हर अहंकारी के मुक़ाबले में, जो हिसाब के दिन पर ईमान नहीं रखता, अपने रब और तुम्हारे रब की शरण ले ली है।" (कुरआन , 40 : 27)


title: अल-फ़लक़

text: और “ मैं अपने प्रभु प्रभु की शरण ले चुका हूँ , इससे कि तुम मुझपर आक्रमण करो , ' (कुरआन , 44 : 20)। दोनों अवसरों पर अल्लाह के इन महानुभाव पैग़म्बरों का मुक़ाबला अत्यन्त साधनहीनता की दशा में बड़े उपकरण, सामग्री और संसाधन और बल - वैभव रखनेवालों से था। दोनों अवसरों पर वे शक्ति और शत्रुओं के आगे अपने सत्य के आह्वान पर डट गए। उन्होंने दुश्मनों की धमकियों और भयंकर उपायों और वैमनस्यपूर्ण चालों की यह कहकर उपेक्षा कर दी कि तुम्हारे मुक़ाबले में हमने जगत् के की शरण ले ली है। सूरा फ़ातिहा और इन सूरतों (मुव्विज़तैन ) के मध्य एकात्मकता आख़िरी चीज़ जो पनाह माँगने वाली इन दो सूरतों के विषय में ध्यान देने योग्य है , वह कुरआन के आरम्भ और अन्त के मध्य पाया जानेवाला पारम्परिक साम्य और एकात्मकता है। कुरआन का आरम्भ सूरा फ़ातिहा से होता है और अन्त पनाह माँगने वाली दो सूरतों पर। अब तनिक दोनों पर एक दृष्टि डालिए। आरम्भ में अल्लाह की जो , अखिल जगत् का प्रभु है और अत्यन्त करुणामय , दयावान और बदला दिए जाने के दिन का मालिक है , प्रशंसा एवं स्तुति करके बन्दा कहता है कि आप ही की मैं बन्दगी करता हूँ और आप ही से सहायता चाहता हूँ और सबसे बड़ी सहायता जिसकी मुझे आवश्यकता है, वह यह है कि मुझे सीधा मार्ग बताइए। प्रत्युत्तर में अल्लाह की ओर से सीधा मार्ग दिखाने के लिए उसे पूरा कुरआन दिया जाता है और उसको समाप्त इस पालनकर्ता प्रभु की इस बात पर किया जाता है कि बन्दा सर्वोच्च अल्लाह से , जो प्रातः काल का प्रभु , लोगों का पालनकर्ता प्रभु और लोगों का सम्राट और लोगों का पूज्य है , निवेदन करता है कि मैं प्रत्येक सृष्ट प्राणी की हर आपदा और बुराई से सुरक्षित रहने के लिए आप की शरण लेता हूँ और विशेष रूप से शैतानों के वसवसों (बुरे विचारों ) से चाहे वे जिन्न हो या मनुष्य, आपकी पनाह माँगता हूँ क्योंकि सीधे मार्ग के अनुगमन में वही सबसे अधिक बाधक होते हैं। इस शुभारम्भ और इस समाप्ति के मध्य जो अनुकूलता एवं एकात्मकता पाई जाती है, वह किसी दृष्टिवान से छुपी नहीं रह सकती।  =सुरह "अल-फ़लक़" का अनुवाद= बिस्मिल्लाह हिर्रह्मा निर्रहीम  अल्लाह के नाम से जो दयालु और कृपाशील है। इस सूरा का प्रमुख अनुवाद:


title: अल-फ़लक़


title: अल-फ़लक़

text: بسم الله الرحمن الرحيم


title: अल-फ़लक़

text: ۝ कहो, "मैं शरण लेता हूँ, प्रकट करनेवाले रब की, (113:1)


title: अल-फ़लक़

text: ۝ जो कुछ भी उसने पैदा किया उसकी बुराई से, (113:2)


title: अल-फ़लक़

text: ۝ और अँधेरे की बुराई से जबकि वह घुस आए, (113:3)


title: अल-फ़लक़

text: ۝ और गाँठो में फूँक मारने-वालों की बुराई से, (113:4)


title: अल-फ़लक़

text: ۝ और ईर्ष्यालु की बुराई से, जब वह ईर्ष्या करे।" (113:5)


title: अल-फ़लक़

text: इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें=सन्दर्भ= =इन्हें भी देखें=


title: चित्रकूट मंडल

text: चित्रकूट विभाग उत्तर भारत में उत्तर प्रदेश राज्य का एक प्रशासनिक विभाग है। इस क्षेत्र में बुंदेलखंड का ऐतिहासिक हिस्सा शामिल है। कुछ साल पहले तक, यह झांसी विभाग का हिस्सा था, लेकिन प्रशासनिक आवश्यकताओं के कारण, इसे अलग विभाग के रूप में स्थापित किया गया। चित्रकूट डिवीजन देश के सबसे पिछड़े इलाकों में से एक है। यह प्राकृतिक कच्चे माल से भरा हुआ है जैसे मोरम, गिट्टी, ग्रेनाइट आदि। इसके अंतर्गत आने वाले ज़िले है:-


title: चित्रकूट मंडल

text: चित्रकूट में मुख्य रूप से बहने वाली नदियों के नाम है:-


title: देवीपाटन मंडल

text: देवीपाटन उत्तर प्रदेश का एक मंडल है। इसमें और जिले आते हैं। इसमें गोंडा बलरामपुर बहराइच और श्रावस्ती जिले स्थित हैं। उत्तर प्रदेश के गोंडा ज़िले में उत्तर-पूर्वी रेलवे के तुलसीपुर स्टेशन के पास देवीपाटन स्थित है। कहा जाता है कि सम्राट विक्रमादित्य ने, जिनके नाम से विक्रमी संवत चलता है, इस मन्दिर में देवी पाटेश्वरी की प्रतिमा स्थापित की थी।यह तुलसीपुर रेलवे स्टेशन से लगभग 1600 मीटर की दूरी पर है । यह मंदिर 51 शक्तिपीठ में से एक माना जाता है। यहाँ पर दोनों नवरात्रि में भव्य उत्सव मनाया जाता है। रेलवे द्वारा यात्रा का मुख्य रास्ता गोंडा रेलवे स्टेशन से बलरामपुर और बलरामपुर से तुलसीपुर पहुँचा जा सकता है।।


title: बरेली मंडल

text: बरेली भारत के उत्तर प्रदेश प्रान्त का एक मंडल है। इसमें बदायूँ, बरेली, पीलीभीत और शाहजहाँपुर जिले आते हैं।


title: आजमगढ़ मंडल

text: आज़मगढ़ भारत में उत्तर प्रदेश प्रान्त का एक मंडल है। इसमें आज़मगढ़, बलिया और मऊ जिले आते हैं।


title: प्रयागराज मण्डल

text: प्रयागराज भारत में उत्तर प्रदेश प्रान्त का एक मंडल है। इसमें प्रयागराज, फतेहपुर, कौशाम्बी और प्रतापगढ़ जिले आते हैं।


title: अलीगढ़ मंडल

text: अलीगढ़, भारत में उत्तर प्रदेश राज्य का एक मंडल है। इसमें पश्चिमी उत्तर प्रदेश के चार जिले- अलीगढ़, हाथरस, एटा एवं काशीराम नगर (कासगंज) सम्मिलित हैं।


title: आगरा मंडल

text: आगरा भारत के उत्तर प्रदेश प्रान्त का एक मंडल है। इसमें आगरा फ़िरोज़ाबाद मैनपुरी और मथुरा जिले आते हैं।


title: वाराणसी मंडल

text: वाराणसी भारत में उत्तर प्रदेश प्रान्त का एक मंडल है। इसमें चंदौली गाज़ीपुर जौनपुर और वाराणसी जिले आते हैं।


title: गोरखपुर मंडल

text: गोरखपुर भारत में उत्तर प्रदेश प्रान्त का एक मंडल है। इसमें देवरिया, गोरखपुर, कुशीनगर, महराजगंज जिले आते हैं।


title: गोरखपुर मंडल

text: गोरखपुर मंडल के यह चारों जिले ऐतिहासिक हैं, कुशीनगर जिले का अपने अत्यंत प्राचीन इतिहास के साथ कुशीनगर का अलग ही महत्व है। हिमालय की तराई वाले क्षेत्र में स्थित कुशीनगर का इतिहास अत्यंत ही प्राचीन व गौरवशाली है। वर्ष 1876 ई0 में अंग्रेज पुरातत्वविद ए. कनिंघम ने कुशीनगर की खोज की थी। उस समय खुदाई में छठी शताब्दी की बनी भगवान बुद्ध की लेटी हुई प्रतिमा मिली थी इसके अलावा रामाभार स्तूप और और माथाकुंवर मंदिर भी खोजे गए थे। वाल्मीकि रामायण में उल्लेख मिलता है कि यह स्थान त्रेता युग में भी आबाद था और यहां मर्यादा पुरुषोत्तम भगवान राम के पुत्र कुश की राजधानी थी जिसके चलते इसे कुशावती के नाम से जाना गया। छठी शताब्दी की शुरूआत में यहां भगवान बुद्ध का आगमन हुआ था। कुशीनगर में ही उन्होंने अपना अंतिम उपदेश देने के बाद महापरिनिर्वाण को प्राप्त किया था।


title: गोरखपुर मंडल

text: वही बात करे देवरिया जिले की तो देवरिया जनपद 16 मार्च 1946 को गोरखपुर जनपद का कुछ पूर्व-दक्षिण भाग लेकर बनाया गया. ऐसा माना जाता है की देवरिया नाम, ‘देवारण्य’ या शायद ‘देवपुरिया’ से उत्तपन्न हुआ . आधिकारिक राजपत्रों के मुताबिक, जनपद का नाम ‘देवरिया’ इसके मुख्यालय के नाम से लिया गया है और ‘देवरिया’ शब्द का मतलब आमतौर पर एक ऐसा स्थान, जहां मंदिर हैं . नाम ‘देवरिया’ एक जीवाश्म (टूटी हुई) शिव मंदिर द्वारा अपने उत्तर में ‘कुर्ना नदी’ की ओर से उत्पन्न हुआ।


title: गोरखपुर मंडल

text: ऐसे गोरखपुर मंडल के चारो जिले अत्यंत ऐतिहासिक हैं।


title: झाँसी मंडल

text: झाँसी भारत में उत्तर प्रदेश प्रान्त का एक मंडल है। इसमें जालौन, झांसी और ललितपुर जिले आते हैं।


title: कानपुर मंडल

text: कानपुर भारत में उत्तर प्रदेश प्रान्त का एक मंडल है। इसमें औरैया, फार्रूखाबाद, Etawahकन्नौज, कानपुर देहात और कानपुर नगर जिले आते हैं।


title: लखनऊ मंडल

text: लखनऊ भारत में उत्तर प्रदेश प्रान्त का एक मंडल है। इसमें हरदोई, लखीमपुर खीरी, लखनऊ, रायबरेली, सीतापुर और उन्नाव जिले आते हैं।


title: मेरठ मंडल

text: मेरठ मंडल अथवा मेरठ मण्डल उत्तर प्रदेश राज्य का एक प्रशासनिक व कर मंडल है।यह उत्तर प्रदेश के अठारेह १८ मंडलों में से एक है।


title: मेरठ मंडल

text: मेरठ मण्डल के अंतर्गत निम्न ज़िले आते हैं


title: मेरठ मंडल

text: राष्ट्रिय राजधानी क्षेत्र का 37% हिस्सा मेरठ मण्डल के अंतरगत आता है। उद्योग और व्यापार के लिहाज़ से भी यह क्षेत्र बहुत महत्वपूर्ण है तथा यह क्षेत्र पष्चिमी उत्तर प्रदेश का सबसे जादा विकसीत व सम्पन्न क्षेत्र है।देश की राजधानी से नज़दीकी के कारण मेरठ मंडल के सारे नगरों को रष्ट्रीय राजधानी क्षेत्र में रखा गया है। गाज़ियाबाद और नौएडा को सबसे पहले एनसीआर का हिस्सा बनाया गया, और मेरठ, बुलन्दशहर, बगपत और हापुर को भी जोड़ दिया गया। मेरठ मंडल को नई दिशा देने के लिए दिल्ली मेरठ एक्सप्रेस वे का निर्माण चल रहा है जो मेरठ मंडल के 3 जिले गाजियाबाद हापुड़ और मेरठ को नई दिशा देगा।


title: मिर्ज़ापुर मंडल

text: मीरजापुर भारत में उत्तर प्रदेश प्रान्त का एक मंडल है। इसके अंतर्गत मीरजापुर, संत रविदास नगर और सोनभद्र जिले आते हैं।


title: मुरादाबाद मंडल

text: मुरादाबाद भारत में उत्तर प्रदेश प्रान्त का एक मंडल है। इसके अंतर्गत बिजनौर, ज्योतिबा फुले नगर (अमरोहा), मुरादाबाद, संभल और रामपुर जिले आते हैं।


title: सहारनपुर मंडल

text: सहारनपुर भारत में उत्तर प्रदेश प्रान्त का एक मंडल है। इसके अंतर्गत मुजफ्फरनगर,शामली और सहारनपुर जिले आते हैं।


title: बिहार के प्रमंडल

text: बिहार में (२००५ की सूचना के अनुसार) 9 प्रमंडल (कमिशनरी) ,३८ जिले (मंडल), 101 अनुमंडल ,534 प्रखंड , 8,47 1 पंचायत और 45,103 गांव हैं।


title: पटना मंडल

text: पटना भारत के बिहार प्रान्त का एक मंडल है। इसके अंतर्गत भोजपुर, बक्सर, कैमुर, पटना, रोहतास और नालंदा जिले आते हैं।


title: भागलपुर प्रमंडल

text: भागलपुर भारत के बिहार प्रान्त का एक मंडल है। इसके अंतर्गत बाँका और भागलपुर जिले आते हैं।


title: दरभंगा प्रमंडल

text: दरभंगा भारत के बिहार प्रान्त का एक प्रमंडल (कमिशनरी) है। इसके अंतर्गत दरभंगा, मधुबनी और समस्तीपुर जिले आते हैं।


title: कोसी प्रमंडल

text: कोसी भारत के बिहार प्रान्त का एक मंडल है। इसके अंतर्गत मधेपुरा, सहरसा और सुपौल जिले आते हैं।


title: मगध मंडल

text: मगध भारत के बिहार प्रान्त का एक मंडल है। इसके अंतर्गत अरवल औरंगाबाद, गया, जहानाबाद और नवादा जिले आते हैं।


title: भारतीय उपमहाद्वीप का इस्लामी इतिहास

text: इस्लाम भारतीय उपमहाद्वीप का एक प्रमुख मजहब हैं। भारत की कुल जनसंख्या के 14.5%, पाकिस्तान के 97 %, बांग्लादेश के 89%, नेपाल के 6%,भूटान के 1.1% लोग इस्लाम के अनुयायी हैं। उपमहाद्वीप को इस्लाम से सबसे पहले अरबी व्यापरियो ने सातवी शताब्दी के मध्य में अवगत कराया। इस्लाम का व्यापक फैलाव सातवी शताब्दी के अंत में मोहम्मद बिन कासिम के सिंध पर आक्रमण और बाद के मुस्लिम शासकों के द्वारा हुआ।  इस प्रान्त ने विश्व के कुछ महान इस्लामिक साम्राज्यों के उठान एवं पतन को देखा है। सातवी शतब्दी से लेकर सन १८५७ तक विभिन्न इस्लामिक साम्राज्यों ने भारत, पाकिस्तान एवं दुसरे देशों पर गहरा असर छोड़ा है।


title: भारतीय उपमहाद्वीप का इस्लामी इतिहास

text: इस्लामी शासकों और इस्लामी आक्रमणकारियों के कारण भारतीय महाद्वीप को अनेक प्रकार से क्षति हुई। पूरा भारतीय समाज लगभग १००० वर्ष तक अपने अस्तित्व के लिए संघर्ष करता रहा और अन्ततः सफल हुआ। किन्तु १००० वर्षों में भारत धीरे-धीरे पश्चिमी दुनिया की तुलना में ज्ञान-विज्ञान में पिछड़ गया।


title: भारतीय उपमहाद्वीप का इस्लामी इतिहास

text: इस्लाम के प्रवेश के पहले बोद्ध एवं हिंदू धर्म उपमहाद्वीप के प्रमुख धर्म थे। मध्य एशिया और आज के पाकिस्तान एवं अफगानिस्तान में बोद्ध धर्म शताब्दियों से फल फूल रहा था। खास कर के सिल्क रुट या रेशम मार्ग के किनारे इसका व्यापक फैलाव था। छठवी शतबदी के प्रारम्भ में सिंध फारस साम्राज्य के आधीन था। सन ६४३ में रशिदुन साम्राज्य ने अपने इस्लामिक राज्य के विस्तार के लिए सात सेनाएं साम्राज्य के सात कोनो में भेजी। इसमे से एक सेना फारस सामराज्य से सिंध प्रान्त के कुछ भाग को जीत कर लौटी। इस्लामिक सेनाएं सबसे पहले खलीफ उमर के नेतृत्व में सन ६४४ में सिंध पहुची. सन ६४४ में ही हाकिम इब्न अम्र, शाहब इब्न मखारक और अब्दुल्लाह इब्न उत्बन की सेन्य टुकडियों ने सिन्धु नदी के पश्चिमी किनारे पर एक युद्ध में सिंध के राज रसील के ऊपर विजय प्राप्त की। खलीफ उमर के शासन में सिन्धु नदी ही रशिदुन साम्राज्य की सीमा बन गई और इस्लामिक साम्राज्य उसके पार नहीं आया। खलीफ उमर की मृत्यु के पश्चात फारस साम्राज्य के अन्य प्रान्तों की तरह सिंध में भी विद्रोह हो गया। नए खलीफ उस्मान ने भी सिंध की दयनीय हालत को देखते हुए सेना को सिन्धु नदी को पार न करने का आदेश दिया। बाद के खलीफ अली ने भी सिंध के अन्दर प्रवेश करने में कोई ख़ास रूचि नहीं दिखाई। सन ६५४ तक बलूचिस्तान का वह भाग जो की आज के पाकिस्तान में हैं रशिडून साम्राज्य के अन्दर आ गया था। खलीफ अली के समय तक पूरा बलूचिस्तान प्रान्त रशिडून साम्राज्य के आधीन हो चूका था। बाद के सत्ता संगर्ष में बलूचिस्तान में एक साम्राज्य शासन नहीं रहा।


title: भारतीय उपमहाद्वीप का इस्लामी इतिहास

text: ऐतिहासिक इस्लामी दस्तावेज फतह-नामा-सिंध के अनुसार सन ७११ में दमस्कुस के उम्म्यद खलीफ ने सिंध एवं बलूचिस्तान के लिए दो असफल अभियान भेजे। इन अभियानों का उद्देश्य देय्बुल (आज के कराची के नजदीक) के निकट समुंदरी लुटेरे जो की अरबी व्यपारी जहाजों को लूट लेते थे उन्हें सबक सिखाना था। यह आरोप लगाया गया की सिंध के राजा आधीर इन लुटेरो को शरण दे रहे थे। तीसरे अभियान का नेतृत्व १७ साल के मुहम्मद बिन कासिम के हाथों में था उसने सिंध एवं बलूचिस्तान को जीतते हुए उत्तर में मुल्तान तक आपना राज्य स्थापित किया। सन ७१२ में कासिम की सेना ने आज के हैदराबाद सिंध में राजा दाहिर की सेना के ऊपर विजय प्राप्त की।


title: भारतीय उपमहाद्वीप का इस्लामी इतिहास

text: कुछ ही सालों में कासिम को बग़दाद वापस भेज दिया गया जिसके बाद इस्लामी साम्राज्य दक्षिण एशिया में सिंध और दक्षिणी पंजाब तक ही सिमित रह गया


title: भारतीय उपमहाद्वीप का इस्लामी इतिहास

text: अरब मुस्लिमों एवं बाद के मुस्लिम शासकों के सिंध एवं पंजाब में आने से दक्षिण एशिया में राजनेतिक रूप से बहुत बड़ा परिवर्तन आया और जिसने आज के पाकिस्तान एवं उपमहाद्वीप में इस्लामी शासन की नींव रखी।


title: मुंगेर प्रमंडल

text: मुंगेर भारत के बिहार प्रान्त का एक मंडल है। इसके अंतर्गत जमुई, खगड़िया, मुंगेर, लखीसराय, बेगूसराय और शेखपुरा जिले आते हैं।


title: पूर्णिया प्रमंडल

text: पूर्णिया (सीमांचल के नाम से भी जाना जाता है) भारत के बिहार प्रान्त का एक प्रमंडल है। इसके अंतर्गत अररिया, कटिहार, किशनगंज और पूर्णिया जिले आते हैं।